Dollar alışından imtinanın səbəbi nədir? : Center for Economic and Social Development (CESD)\nPosted by Administrator on Thursday, December 8, 2016 · Leave a Comment\nBankların əksəriyyəti dollar alışını dayandırıblar. Təəccüblənməyin, söhbət nə qədər qəribə olsa da dollar satışından deyil, alışından gedir. Maliyyə Bazarlarına Nəzarət Palatası güman edir ki, bu valyuta artıqlığı ilə bağlıdır. Banklara nəzarət edən qurumlar bu istiqamətdə heç bir göstərişin verilmədiyini bildirirlər. Sadəcə, əksər bankların eyni zamanda dollar alışından imtina etməsinin təsadüf olması şübhə doğurur. Digər tərəfdən, əksər banklarda eyni gündə dollar artıqlığının olması da nəzəri və praktiki baxımdan mümkün deyil. Digər tərəfdən, əgər banklarda dollar artıqlığı varsa o zaman vətəndaşlara niyə dollar satmırlar? Dollarlarını vətəndaşlara uyğun kursla satsınlar ki valyuta artıqlığı bir az azalsın- sadə iqtisadi məntiq bunu deyir.\nBəs, dollar alışından imtinanın səbəbi nədir? Səbəb sadədir: inzibati yol ilə dollarlaşmanın qarşısını almaq və vətəndaşlarda dollar tələbini azatlmaq. Vətəndaş aldığı dolları sata bilmirsə dollar ilə yığımlarını azalda bilər. Bu səmərəli yoldurmu? Təbii ki, yox. Əslində, belə inzibati metodlar valyuta bazarında əks effektlər yarada bilər və nəticədə bu bir neçə gün davam edərsə, dollar ilə yanaşı “manatın da qara bazarı” yaranacaq. Bu halda, vətəndaşlar “qara bazara” dollar almaq deyil, həm də dollar satmaq üçün gedəcək. Deməli, dollar alış qadağası qalarsa “qara bazar”dakıların “əl-qolları” genişlənəcək, valyuta əməliyyatları tamamən banklardan qapalı və qaranlıq otaqlara köçəcək. Maraqlıdır, ölkəyə gələn turistlər dollarını necə dəyişəcək? Belə çıxır ki, hotellərdə “qara bazar” ilə bağlı xüsusi məlumatlandırma kursları olmalıdır ki, tursitlər bilsinlər ki haradan manat ala bilərlər. Bu zarafata bənzəsə də əksər bankların dollar almadığı şəraitdə xeyli real görsənir.\nDigər tərəfdən, əgər dollar artıqlığı varsa o zaman ən sadə məntiqlə sabahkı hərracda banklar dollar almayıb, əksinə dollar satmalıdırlar. Deməli, dollar təklif etməlidirlər. Hərrac qaydalarına əsasən isə dollar təklifi tələbini üstələdiyi halda dolların kursu düşməli, manatın kursu möhkəmlənməlidir. Bu belə olacaqmı? Əksər bankların izah edilməsi çətin olan qərarları əsasında nə isə demək mümkün deyil. Sabahı gözləyək. Amma belə olmayacaqsa deməli, banklarda dollar artıqlığı yoxdur və dollar alışından imtina bütün hallarda inzibati yollar ilə həyata keçirilir- valyuta bazarına nəzarət edən qurumların təkziblərinə baxmayaraq.


«Azərbaycan dövlət büdcəsindən «Eurovision-2012» Mahnı Müsabiqəsinin keçirilməsi üçün 2012-ci ilin fevralında 50 milyon manat məbləğində vəsait ayrılıb və bu vəsaitin hamısı «Eurovision» Mahnı Müsabiqəsinin İşçi Qrupuna çatdırılıb». Bunu maliyyə naziri Samir Şərifov Azad Azərbaycan telekanalına müsahibəsində deyib.\nNazir «Eurovision-2012» Mahnı Müsabiqəsinə çəkilən xərclərdən danışarkən bildirib ki, hər il Nazirlər Kabineti Azərbaycanda keçiriləcək yerli və beynəlxalq tədbirlərlə bağlı vəsaitlərin ayrılması barədə qərar verir:\n«2012-ci ilin fevralında xüsusi büdcə təşkil olunub. O cümlədən, bundan əvvəl Avropa Yayımlar Birliyinə 8 milyon İsveçrə frankı ayırmışıq. Həmin 8 milyon İsveçrə frankı depozit puludur və həmin pulun geri qayıdacağını gözləyirik».\nSamir Şərifov qeyd edib ki, «Eurovision» Mahnı Müsabiqəsinin İşçi Qrupuna sponsorlardan da daxilolmalar var və bütün bunlar ümumilikdə müsabiqənin büdcəsini təşkil edir: «İşçi Qrupu tərəfindən bizə hesabatlar təqdim olunub. Ən çox vəsait televiziya şousunun hazırlanmasına sərf olunur. Həm şounun hazırlanması, həm də şounun hazırlanması üçün müvafiq avadanlıqların gətirilməsinə, nəqliyyat xərclərinə ümumilikdə 40 milyon manat vəsait sərf olunub. İnanırıq ki, ayın 26-da o vəsait özünü doğruldacaq. İşçi Qrupu dəniz kənarında bir bina da kirayələyib, o da büdcədən gedir. İşçi Qrupu işçilər də götürür. Digər tərəfdən, nümayəndə heyətləri üçün avtobuslar ayrılıb. Bir məqamı da deyim. Deməzdim ki, İşçi Qrupu bizdən əlavə pul istəməyib. Ancaq demişik ki, ayırdığımız pul budur, istəyirsinizsə, sponsorlardan vəsait alın, reklamlar yerləşdirin».\n«BAKU CRYSTALL HALL»UN TİKİNTİSİ «EUROVISION-2012»Ə GÖRƏ TİKİLMƏYİB\n«Dövlət Bayrağı meydanı ətrafında böyük tədbirlərin keçirilməsi üçün bir obyektin tikilməsi «Eurovision-2012» Mahnı Müsabiqəsindən əvvəl nəzərdə tutulmuşdu. O cümlədən, Tofiq Bəhramov stadionunda yenidənqurma işləri aparılması planlaşdırılmışdı. İndi 2017-ci ildə bu stadionda qadınlar arasında futbol üzrə Avropa çempionatının keçirilməsi gündəmə gəlib. Digər tərəfdən, Dənizkənarı bulvarın uzadılması, Bakının çıxışında yeni yolun tikilməsi planlaşdırılmışdı, layihəsi vardı. Çünki bu yol çox dar idi. Çox gözəl yol tikilib. Mahnı müsabiqəsi olmasaydı da, o yol tikiləcəkdi. Yəni bunlar əvvəldən planlaşdırılan işlər idi və «Eurovision-2012» Mahnı Müsabiqəsi ilə bağlı nəzərdə tutulmamışdı».\nSamir Şərifov onu da qeyd edib ki, Avropanın mərkəzindəki ölkələrlə müqayisədə Azərbaycanda belə tədbirin keçirilməsi daha böyük vəsait tələb edir. O, bunu lazımi avadanlıqların Avropadan Azərbaycana gətirilməsi daha böyük nəqliyyat xərcləri tələb etməsi ilə əsaslandırıb. Maliyyə naziri «Eurovision-2012» Mahnı Müsabiqəsindən gözlənilən qazancdan da söz açıb: «Qazanc gəlsə, etiraz etməyəcəyik. İctimai Televiziya bununla bağlı daxilolmaları bizə göstərəcək. Ancaq bir məsələ də var. İctimai Televiziya bu vəsait hesabına öz maddi-texniki bazasını möhkəmləndirmək niyyətində olduğunu da bildirib. Baxacağıq».\nMaliyyə naziri müxtəlif nazirliklərin «Eurovision-2012» Mahnı Müsabiqəsi ilə bağlı tədbirlər keçirməsinin müsabiqə ilə bağlı xərclər sırasına daxil edilməsini də düzgün saymayıb: «Tutaq ki, Azərbaycanda keçiriləcək belə möhtəşəm tədbirlə bağlı Mədəniyyət və Turizm Nazirliyi bir tədbir təşkil edirsə, biz bu vəsaiti «Eurovision-2012» Mahnı Müsabiqəsinə çəkilən xərcə daxil etməməliyik».


“Ədəbicə” dərgisi özəl buraxılışını ustad Şəhriyara həsr edib – Türkiyədə » davam.az - BÜTÖV AZƏRBAYCAN ADINA!\n“Ədəbicə” dərgisi özəl buraxılışını ustad Şəhriyara həsr edib – Türkiyədə\n02.04.2017 [11:36] - Güney Azərbaycan xəbərləri, Güney Azərbaycan-Təbriz\nTürkiyədə 2016-cı ildən nəşr olunan “Ədəbicə” dərgisi özəl buraxılışını güney azərbaycanlı dünya şöhrətli şair ustad Məhəmməd Hüseyn Şəhriyara həsr edib.\nİki ayda bir nəşr olunan dərgi bir qrup ədəbiyyatçı, araşdırmaçı və universitet müəllimləri tərəfindən idarə olunur.\nMədəniyyət, düşüncə, incəsənət və ədəbiyyat sahəsində fəaliyyət göstərən dərgi, qeyd olunan zəminlərdə türk dünyasının məşhur elm adamlarını tanıtdırmağa çalışır. Xüsusi buraxılışda şairdən “Şəhriyar, türkün səsi” başlığı altında bəhs olunur.\n“Ədəbicə” dərgisinin 6-cı sayının üzərində görkəmli şairin böyük şəkili də əks olunub. Dərgidə ustad Şəhriyarın oğlu Hadi Behcət və şairin şeir məclislərinin iştirakçısı olan Əli Vafidən müsahibə dərc olunub.\nDərgidə “Şəhriyar bir millətin arifi”, “Şəhriyar, türk və türk dili”, “Şəhriyar”, “Məhəmməd Hüseyn Şəhriyar və Herdər babaya salamın təsiri”, “Şəhriyar eşq şairi”, “Gəlmişəm nazlı hilal ölkəsinə”, “Şəhriyar, türkün səsi”, “Şəhriyar və eşq” və s. kimi başlıqlar altında müxtəlif müəlliflərə aid yazılar dərc olunub.\nXatırladaq ki, Şəhriyar təxəllüsü ilə tanınan, şeirlərini Azərbaycan türkcəsi və fars dillərində yazmış böyük Azərbaycan şairi Seyid Məhəmməd Hüseyin Behcəti Təbrizi 1906-cı ildə Şərqi Azərbaycan Əyalətinin baş şəhəri Təbrizdə dünyaya gəlib. Onu XX əsr Azərbaycan poeziyasının nəhəngləri sırasına ucaldan ilk növbədə şairin ölməz “Heydər babaya salam” poeması olub. Əsər əslində şairin uşaqlıq yaddaşında yaşayan ucqar bir kəndin xiffətilə yazılsa da, qüdrətinin böyüklüyünə görə bütöv Vətən haqqında dastan kimi oxunur. Ustad Şəhriyar 18 sentyabr 1988-ci ildə Tehranın Mehr xəstəxanasında 82 yaşında vəfat etmiş, 20 sentyabrda Təbrizdəki Surxab qəbiristanlığında “Məqbərətüş-şüəra”da (şairlər məqbərəsində) dəfn edilmişdir.


Turistlərə Rusiyada istirahət etmək müqabilində pul təzminatı ödəniləcək - xeberler\nRusiyada istirahət etmək istəyən turistlər pul təzminatı alacaqlar.\n"İzvestiya"nın məlumatına görə, bunu RF-in Baş naziri Mixail Mişustin deyib.\nOnun sözlərinə görə, təzminat turdan asılı olaraq 5000-15000 rubl (120-360 AZN) arası dəyişəcək. Bunun üçün hökumət 15 milyard rubl (360 milyon AZN-ə yaxın) ayırıb.\n"Bu pullar cari ilin sonuna qədər Rusiya regionlarında istirahət etmək qərarı verən insanların xərclərinin qismən təzminatı üçün ayrılıb", - deyə, hökumət başçısı bildirib.\nTurizm Baxılıb: 2478 Tarix: 22 iyul 2020\n2019-cu ilin ilk 10 ayı ərzində Azərbaycanın beynəlxalq hava limanlarında sərnişin axını 4,7 milyon sərnişin təşkil edib, bu da son illərin rekord göstəricisidir. Bunun dörd milyondan çoxu Heydər Əliyev Beynəlxalq Aeroportunun payına düşür ki, bu da ötən ilin göstəricisindən 200 min sərnişin çoxdur


Naxçıvanda sanitar-gigiyenik qayda və normaların tətbiqi diqqət mərkəzində saxlanılır - AZƏRTAC – Azərbaycan Dövlət İnformasiya Agentliyi\nNaxçıvanda sanitar-gigiyenik qayda və normaların tətbiqi diqqət mərkəzində saxlanılır\nHepatitə qarşı mübarizə tədbirlərinin əlaqələndirilməsi müasir dünya səhiyyəsinin əsas fəaliyyət istiqamətlərindən biridir. Muxtar respublikada bu istiqamətdə məqsədyönlü tədbirlər görülür.\nAZƏRTAC xəbər verir ki, bu fikirlər Akademik Zərifə Əliyeva adına Naxçıvan Şəhər Poliklinikasında Naxçıvan şəhərində fəaliyyət göstərən gözəllik salonlarının sahibkarları və işçilərinin iştirakı ilə keçirilən sanitar-gigiyenik qayda və normalara dair seminarda səsləndirilib.\nTədbirdə çıxış edən Naxçıvan Muxtar Respublikası səhiyyə nazirinin müavini Samrat Gəncəyeva gözəllik salonlarında virus hepatitləri və onlarla əlaqədar xəstəliklərə görə profilaktikanın, skrininq tədbirlərinin gücləndirilməsinin əhalinin sağlamlığının qorunmasında mühüm əhəmiyyət kəsb etdiyini bildirib.\nNaxçıvan Muxtar Respublikası Səhiyyə Nazirliyi əczaçılıq və özəl sahibkarlıq sektorunun müdiri Hacı Əliyev, Dövlət Təhlükəsizliyi Xidmətinin əməkdaşı Emin Həsənov, Naxçıvan Şəhər Gigiyena və Epidemiologiya Mərkəzinin həkimi Zeynəb Mənsumova qanla keçən yoluxucu xəstəliklərin profilaktikası məqsədilə gözəllik salonlarında aparılan sanitar-gigiyenik və əks-epidemik tədbirlər, monitorinqlər barədə məlumat verib, infeksion xəstəliklərə qarşı dezinfeksiya və sterilizasiya işinin təşkilində yol verilən nöqsanlardan danışaraq, onların aradan qaldırılması üçün qarşıda duran vəzifələrdən bəhs ediblər.\nAZERTAG.AZ :Naxçıvanda sanitar-gigiyenik qayda və normaların tətbiqi diqqət mərkəzində saxlanılır


Tramp Putinlə tərcüməçisiz görüşdü: nələr danışıb? » Xebertv.az\n30 Oca 2019, 08:19\nABŞ Prezidenti Donald Trampla Rusiya lideri Vladimir Putinin Buanes-Ayresdə keçirilən G-20 sammitində qeyri-rəsmi görüşü ilə bağlı maraqlı məlumat yayılıb.\nXEBERTV.AZ xəbər verir ki, “Faynənşl Tayms” (Financial Times) görüşün “Kolon” opera teatrında baş tutduğunu yazıb. Özəl mənbəyə istinadla bildirilib ki, Tramp xanımı Melaniya ilə olub, Putin isə tərcüməçi ilə birgə söhbətə qatılıb.\nTrampın Putinlə tərcüməçisiz və stenoqrafçı olmadan söhbət aparması diqqət çəkib.\nNəşrin məlumatına görə, Trampla Putin nəzərdə tutulduğundan daha çox – 15 dəqiqə söhbət ediblər. Müzakirə əsasən Kerç böhranı və Suriya ilə bağlı olub. Həmçinin rəsmi görüşlə bağlı da danışıq olub. Tramp hələlik rəsmi görüşün hələlik mümkün olmadığını deyib, Putin isə əvəzində tələsmədiyini, ABŞ liderinə uyğun vaxtda görüşə hazır olduğunu bildirib.\nQeyd edək ki, Kerç böhranına görə Tramp G-20 sammiti çərçivəsində Putinlə rəsmi görüşü təxirə salmışdı.Axar.az\n18 May 2022, 22:48 0\nKalın: "Türkiyə İsveç və Finlandiyadan konkret addımlar gözləyir"\nDTX-dan Neftçalada əməliyyat: bu şəxslər tutuldu - Video 20 Şub 2020, 18:35


16:52 16 Fevral 2019\nBakı Şəhər Baş Polis İdarəsi Dövlət Yol Polisi İdarəsinin əməkdaşları paytaxtın küçə və prospektlərində piyadalarla bağlı maarifləndirici tədbir keçirib.\nDaxili İşlər Nazirliyinin mətbuat xidmətindən Femida.az-a bildiriblər ki, tədbirdə yol hərəkəti qaydalarını pozan piyadalar müəyyənləşdirilib. Yol hərəkəti təhlükəsizliyi ilə bağlı riayət edilməli olan qaydalar onların diqqətinə çatdırılıb.\nBakı metrosunun “20 Yanvar” və “İnşaatçılar” stansiyalarının ətrafında keçirilən tədbirlər zamanı yol hərəkəti qaydalarını pozduğu üçün 50-dən artıq piyadaya xəbərdarlıq edilib. Onlara piyada keçidindən istifadənin vacibliyi izah olunub. Xəbərdarlığa məhəl qoymayan piyadalar barəsində inzibati protokol tərtib edilib.\nTədbir zamanı piyadaların daha çox “20 Yanvar” dairəsindəki körpünün altında qaydaları pozduqları diqqət çəkib. Belə ki, Bakı-Sumqayıt və digər istiqamətlərdə taksi fəaliyyəti ilə məşğul olan sürücülər sərnişinləri məhz körpünün altında avtomobillərdən düşürürlər. Nəticədə sərnişinlər yolu keçən zaman təhlükə ilə üzləşirlər. Yol polisi əməkdaşları bu qayda pozuntusuna şərait yaradan sürücülərə də ciddi xəbərdarlıq edib.\nBakı Şəhər Baş Polis İdarəsi Dövlət Yol Polis İdarəsinin əməkdaşları bu istiqamətdə maarifləndirici tədbirləri bundan sonra da davam etdirməyi planlaşdırırlar.\nYolu keçən qadını avtomobil vurub\nYol polisi vətəndaşın həyatını xilas etdi - VİDEO\nYol polisləri xarici turistlərin həyatını xilas edib - FOTO\nYolu keçirdi, canından oldu\nYolun kənarından kişi meyiti tapıldı


Məmmədyarov Giorgi Qaxaria ilə danışıqlar aparıb\n21:42 23 Dekabr 2019 Oxunub : 1492\nTbilisidə Azərbaycan, Türkiyə və Gürcüstan Xarici İşlər Nazirliklərinin rəhbərlərinin səkkizinci üçtərəfli görüşü çərçivəsində nazir Elmar Məmmədyarov Gürcüstanın Baş naziri Giorgi Qaxaria ilə görüşüb.\nXarici İşlər Nazirliyindən Azvision.az -a verilən məlumata görə, görüşdə tərəflər arasında ikitərəfli əməkdaşlıq məsələləri və perspektivləri barədə fikir mübadiləsi aparılıb.\nE.Məmmədyarovu səmimiyyətlə salamlayan Giorgi Qaxaria dövlətimizin başçısı Prezident İlham Əliyevi 2020-ci ildə ölkəsinə dəvət edib.\nMüxtəlif beynəlxalq təşkilatlar çərçivəsində əməkdaşlığının perspektivlərindən danışan baş nazir Gürcüstanın ərazi bütövlüyünü dəstəklədiyi üçün Azərbaycan Respublikasına təşəkkürünü ifadə edib.\nÖz növbəsində, nazir E.Məmmədyarov iki ölkə arasında strateji münasibətlərə toxunaraq bu münasibətlərin daha da inkişaf etdirilməsinin əhəmiyyətini qeyd etdi. Nazir, eyni zamanda Gürcüstanın Azərbaycan Dövlət Neft Şirkətinə (ARDNŞ) göstərdiyi dəstəyə görə təşəkkürünü ifadə edib.\nTərəflər enerji sahəsində qlobal əhəmiyyət daşıyan Bakı-Tbilisi-Ceyhan əsas ixrac neft boru kəməri, Bakı-Tbilisi-Qars dəmiryolu xətti, Bakı-Tibilisi-Ərzurum qaz boru kəməri, habelə iki ölkənin iştirak etdiyi digər regional əməkdaşlıq layihələrinin ikitərəfli münasibətlərin inkişafının əsaslarını təmin etməklə yanaşı, ümumən regionda sabitlik və təhlükəsizliyin bərqərar olunmasına da xidmət etdiyini vurğulayıblar.\nAparılan fikir mübadiləsi zamanı iki ölkə arasında energetika sahəsində layihələrin həyata keçirilməsi və bərpaolunan enerji sahəsində hər iki ölkənin potensialının olduğu diqqətə çatdırılıb.\nNazirlər Azərbaycan və Gürcüstan arasında dövlət sərhədinin delimitasiyası və demarkasiyası üzrə müvafiq Dövlət Komissiyalarının fəaliyyəti barədə fikir mübadiləsi apardılar və dövlət sərhədinin delimitasiyası ilə bağlı Komissiyanın növbəti iclasının yaxın zamanda keçiriləcəyini qeyd ediblər.\nTeqlər: XİN Məmmədyarov Qaxariya


İtaliyada yeni açılmış Azərbaycan Tədqiqatları Mərkəzi “Dini tolerantlıq modeli: Azərbaycan” mövzusunda ilk tədbirini keçirmişdir – "Insan Hüquqları XXI əsr – Azərbaycan" Fondu\nİtaliyada yeni açılmış Azərbaycan Tədqiqatları Mərkəzi “Dini tolerantlıq modeli: Azərbaycan” mövzusunda ilk tədbirini keçirmişdir\nİtaliyanın Trentino-Alto Adige muxtar vilayətinin paytaxtı Trento şəhərində Azərbaycan Tədqiqatları Mərkəzinin açılışı olmuşdur.\nTədbirdə Azərbaycanın İtaliyadakı səfiri Vaqif Sadıqov, İtaliya-Azərbaycan parlamentlərarası dostluq qrupunun sədri, senator Sercio Divina, Leviko Terme şəhərinin meri Mikele Sartori və başqaları iştirak etmişlər.\nMərkəzin açılmasında əsas məqsəd Azərbaycana dair tədqiqatları və elmi araşdırmaları təbliğ etmək, ölkəmizlə bağlı konfranslar, debatlar, seminarlar və təlimlər keçirməkdir. Xüsusi kitabxananın mövcud olduğu mərkəzdə sənədlərin rəqəmsal arxivləşdirilməsinin həyata keçirilməsi də nəzərdə tutulur.\nMərkəz Trento şəhərində ilk tədbirini keçirmişdir. Belə ki, qurumun təşkilatçılığı və ölkəmizin İtaliyadakı səfirliyinin dəstəyi ilə “Dini tolerantlıq modeli: Azərbaycan” mövzusunda “dəyirmi masa” keçirilmişdir.\nİtaliyanın məşhur “Trentino” qəzetinin baş redaktorunun müavini Paolo Mantovanın moderatorluğu ilə keçirilmiş tədbirdə bu ölkənin akademik və işgüzar dairələrinin təmsilçiləri, Trento şəhəri ictimaiyyətinin nümayəndələri və başqaları iştirak etmişlər.\nAzərbaycan Tədqiqatları Mərkəzinin rəhbəri Fernando Orlandi qurum haqqında məlumat verərək İtaliyada belə bir mərkəzin təsis olunmasını əlamətdar hadisə kimi dəyərləndirmişdir. Bildirmişdir ki, bu cür mərkəzin ilk dəfə olaraq İtaliyada açılması ölkələrimiz arasındakı yüksək səviyyəli əlaqələrin bariz göstəricisidir.\nTədbirdə çıxış edən Vaqif Sadıqov Azərbaycan Tədqiqatları Mərkəzinin açılmasını yüksək qiymətləndirmişdir. Bildirmişdir ki, mərkəz Azərbaycan həqiqətlərinin İtaliya xalqına çatdırılmasında mühüm rol oynayacaqdır.\nAzərbaycanda hökm sürən yüksək səviyyəli tolerantlıq mühitindən danışan səfir ölkəmizin bu istiqamətdə dünya dövlətləri üçün nümunə olduğunu diqqətə çatdırmışdır. Vurğulanmışdır ki, tarixən müxtəlif millətlərin və dinlərin nümayəndələrinin dostluq və mehribanlıq şəraitində yaşadığı Azərbaycan bu gün bütün dünyada tolerant ölkə kimi tanınır. Dini və mədəni tolerantlıq dövlət siyasətinin mühüm elementinə çevrilmişdir.\nMilanda fəaliyyət göstərən Beynəlxalq Siyasi Araşdırmalar İnstitutunun aparıcı tədqiqatçısı Karlo Frappi dünyanın istənilən ölkəsində bütün dinlərin və mədəniyyətlərin nümayəndələrinə bərabər səviyyəli münasibət göstərilməsinin vacibliyini vurğulamışdır. Qeyd etmişdir ki, bu baxımdan Azərbaycanda müvafiq sahədəki mövcud vəziyyət təqdirəlayiqdir.\nSonra Covanni Bensinin müəllifi olduğu “Azərbaycanda dinlər” kitabının təqdimatı olmuşdur.\nC.Bensi çıxış edərək bildirmişdir ki, nəşrdə müxtəlif tarixi dövrlərdə Azərbaycan ərazisində məskunlaşmış insanların dini etiqadları, əqidələri və inancları ilə bağlı maraqlı məlumatlar əks olunmuşdur. Kitab Şərq ilə Qərb arasında körpü rolunu oynayan Azərbaycan ərazisində 3 min ildən artıq bir dövrdə cərəyan edən tarixi, mədəni və dini prosesləri öyrənmək istəyən italiyalı oxucular üçün önəmli bir məlumat mənbəyidir.\nNəşrdə ən qədim dövrlərdən Azərbaycan ərazisində İslam dininin təşəkkül tapmasınadək mühüm tarixi mərhələlərdən bəhs olunur. Kitab, həmçinin ulu öndər Heydər Əliyevin əsasını qoyduğu və hazırda Prezident İlham Əliyev tərəfindən uğurla davam etdirilən siyasət nəticəsində Azərbaycanın sürətli inkişafı, ölkəmizdə bütün dinlərin nümayəndələrinin sülh şəraitində yaşaması ilə bağlı əhəmiyyətli məlumatlar toplusudur.\nPrevious Post:Azərbaycan məktəblərində “Son zəng”in vaxtı dəyişdirilib\nNext Post:ABŞ-ın daxili təhlükəsizlik katibinin köməkçisi Alan Bersin Azərbaycanda səfərdədir


Uşaq bezləri Xərçəngə səbəb ola bilər? » www.XALQXEBER.az\nUşaq bezləri Xərçəngə səbəb ola bilər?\n4-10-2018, 15:25 130 dəfə baxılıb\nHazırda dünyada ən çox istehlak edilən məhsullardan biri də uşaq bezləridir. Müxtəlif brendlər altında bazarda bir çox uşaq bezlərinə rast gəlmək olar. Qiymətinə görə fərqlənən bu bezlər keyfiyyətinə görə də fərqlənir.\nBəs Azərbaycanda xanımlar ən çox hansı bezlərdən istifadə edir? Apardığımız sorğuya əsasən keyfiyyət cəhətdən xanımların seçimi “Pampers”, qiymət baxımından isə “Leylək” markalı bezlərdir.\nNəyə görə “Pampers” sualına isə xanımlar digər bezlərlə müqayisədə allergik reksiyalar verməməsi, körpənin dərisində qızartı, səpki kimi narahatlıqlara səbəb olmamasını göstərirlər. Körpələrimiz üçün hər gün istifadə etdiyimiz bu bezlərin tərkibi haqqında bilirsinizmi?\nKağız( vood plup)-Bezlərin ortasında yerləşən ağ pambığa oxşar təbəqədir,zərərsizdir.\nSuper əmici polimer( Super Absorbent Polymer -SAP)-bezlərin islandıqdan sonra belə quru qalmasını təmin etmək üçün istifadə olunur. Bu toksik maddənin insan sağlamlığı üçün ziyanlı olması haqqında kifayət qədər məlumat yoxdur, lakin tənəffüs yollarında bəzi problemlərə yol aça bilər.\nPolipropile(Polypropylene)-sintetik maddədir və bezlərin iç hissəsini təşkil edir, ziyansızdır.\nPolitilen( Polyethylene)-bezin üst təbəqəsini təşkil olunduğu maddədir, zərərsiz olması iddia olunur.\nXlor və Dioksin( Chlore )-bezlərin iç hissəsinə ağ rəng vermək üçün istifadə edilir. Heyvanlar üzərində aparılan araşdırmalarda dioksin maddəsinin hormonal sistemdə dəyişikliklər yaratdığı, imumteti zəyiflətdiyini və sonsuzluğa səbəb olması təsdiq edilib. Uzun müddət istifadə zamanı" Xərçəng" riskini yaratması da düşünülür. Dioksin yalnız uşaq bezlərində deyil istifadə etdiyimiz bəzi qidalarda da var. Xüsusəndə heyvan qidalarının yağlı hissəsində. Araşdırmalara görə körpənin ana südü ilə aldığı dioksin bezlə təmasdan aldığı dioksindən dəfələrlə çoxdur.\nBoya maddələri-zərərsizdir,bəzi hallarda allergik reaksiyalara səbəb ola bilər\nParfüm-zərərsiz olaraq qəbul edilir. Ticarət sirri olduğu üçün bezlərdə istifadə edilən parfümlərin tərkibi haqqında məlumat yoxdur. Allergik reaksiyalara səbəb olar bilər. Belə halda ətirsiz olan bez markalardan istifadə edə bilərsiz.\nÜmumiyyətlə, bezlərin körpələrə ziyanlı olması haqqında dəqiq tibbi araşdırmalar yoxdur. Buna görə də körpələriniz üçün istifadə etdiyiniz bezlərin keyfiyyət sertifikatının olmasına diqqət edin. Keyfiyyətsiz bezlər dəri zədələnməsinə- dermatidə səbəb olur. Bezlərin istifadə müddəti də önəmlidir. Normal şərtlər altında bezlərin saxlama müddəti iki ildir. Bezin tərkibində olan maddələr qeyri-düzgün saxlama şəraitində tez sıradan çıxır və bu da körpəniz üçün daha ziyanlı ola bilər. Bəzi analar isə qənaət üçün körpələrin bezlərini daha uzun müddətdən bir dəyişirlər ki, buda bezin tərkibində olan maddələrin körpələrə mənfi təsirini artırır.\nTicarət sirri olduğu üçün bezlərin tərkibindəki maddələrin gizlədilməsi, onların insan sağlamlığına vuracağı ziyanların bilərəkdən araşdırılmaması faktları da inkar edilmir. Hazırda bazarda öz istehsalçısna küllü miqdarda gəlir gətirən və böyük satış şəbəkəsinə sahib olan bezlərin körpələrə vurduğu ziyanın dərəcəsi hələ də sual altındadır.\nDeputatlar hansı benzindən istifadə edir? - SORĞU\n“Pampers”, “Can bebe”, “Molfix” qalxdı, məmurlar villalarını pampers kimi dəyişir


May 12, 2014 May 13, 2014 fayuu DARVİNİZMİN SONUÇemen ağcaqanadı,Çəmən ağcaqanadı,Qovaq yarpağı\nSalicaceae fəsiləsinə aid olan qovaq ağacları milyon illərdir heç bir dəyişikliyə məruz qalmadan yaşayırlar. Yarandıqları andan üzvi və quruluş xüsusiyyətləri ilə dövrümüzdəki xüsusiyyətləri arasında heç bir fərq yoxdur. 15 milyon il əvvələ aid şəkildəki qovaq yarpağı fosili də bu faktı sübut edir.\nYaşı: 48-37 milyon il\nBütün digər canlı növlərində olduğu kimi, çəmən ağcaqanadlarının da dəyişməməsi təkamülçülərin iddialarının doğru olmadığını sübut edir. Təkamül XIX əsrin ibtidai elmi səviyyəsində irəli sürülmüş, cahillikdən qəbul edilmiş, ancaq XX-XXI əsrlərin elmi ilə təkzib edilmiş nəzəriyyədir.\n← Görünməyən Qoruyucular\nDünya Qadına Baxışını Yeniləməlidir →


12 rayonun ərazilərinin bələdiyyə xəritələri hazırlanır » Azərbaycan İnformasiya Agentliyi\n2017-ci ilin I rübündə ümumilikdə 250-yə yaxın kiçik dövlət müəssisə və obyekti, qeyri-yaşayış sahəsi, yarımçıq tikililər və nəqliyyat vasitələri, habelə müəssisə və obyektin yerləşdiyi torpaq sahəsi, səhmdar cəmiyyətləri özəlləşdirilib, 63 qeyri-yaşayış və torpaq sahəsi icarəyə verilib.\nƏmlak Məsələləri Dövlət Komitəsindən verilən məlumata görə, bu barədə Komitənin bu ilin yanvar-mart ayları ərzində görülmüş işlər və qarşıda duran vəzifələrə dair keçirilən müşavirədə bildirilib.\nMüşavirədə həmçinin qeyd olunub ki, elektron kadastr uçotu işləri yekunlaşıb, 12 rayon üzrə məlumatların emal edilməsi, təhlili və bu rayonların ərazilərinin bələdiyyə xəritələrinin hazırlanmasına başlanılıb. Ümumi ərazisi 130 min hektar olan 53 rayon mərkəzi və ona bitişik şəhər və qəsəbələrdə daşınmaz əmlaklar barədə elektron kadastr məlumat bazasının yaradılması, ərazinin rəqəmsal kadastr xəritəsinin tərtibi işləri davam edir.\nBildirilib ki, 14 rayonun 810 min hektara yaxın ərazilərinin yay və qış otlaqlarında, eləcə də bələdiyyələrin kəndətrafı örüş və biçənəklərində irimiqyaslı çöl geobotaniki tədqiqat işlərinə başlanılıb. Bu işlər ilin sonunadək tam yerinə yetiriləcək. 2017-ci ildə 14 rayonun bələdiyyə və xüsusi mülkiyyətinə verilmiş 649 min hektara yaxın ərazilərində irimiqyaslı çöl torpaq tədqiqatı işlərinin aparılması nəzərdə tutulur. Respublikanın 52 şəhər və rayonu, o cümlədən, 156 qəsəbə və 1533 kənd yaşayış məntəqəsi üzrə 32 mindən artıq küçə və prospekt formalaşdırılıb, 600 mindən artıq giriş ünvan nömrələri Ünvan Reyestri İnformasiya Sisteminə daxil edilib.\nRespublikada aqrar sahənin inkişafı istiqamətində həyata keçirilən genişmiqyaslı tədbirlər çərçivəsində Komitə tərəfindən də bir sıra işlər həyata keçirilir. 18 torpaq sahələrinin kateqoriyasının və təyinatının kənd təsərrüfatı məqsədləri üçün dəyişdirilməsi ilə bağlı tədbirlər görülüb.\n“Aqropark”ların yaradılması məqsədi ilə təyinatı dəyişdirilməsi nəzərdə tutulan 21 rayon üzrə 118.2 min hektar torpaq sahəsinin təyinatı dəyişdirilib.\n5442 dəfə oxunub.\n19 rayonda torpaqların kadastr uçotu aparılıb\nTorpaqlar peykdən qeydə alınacaq\nAzərbaycanda 102 dövlət əmlakı özəlləşdirməyə çıxarıldı\n130 dövlət əmlakı özəlləşdirilir - VAXT açıqlandı\nDaha 148 dövlət əmlakı özəlləşdirilməyə çıxarılır\n82 dövlət əmlakı özəlləşdirilir - VAXT\n206 dövlət əmlakı hərraca çıxarılacaq\n122 dövlət əmlakı özəlləşməyə çıxarılır\n246 dövlət əmlakı hərraca çıxarılır\nDaha 56 dövlət əmlakı hərraca çıxarılır\nDaha 76 dövlət əmlakı özəlləşdiriləcək\n180 dövlət əmlakı özəlləşdirilməyə çıxarılır


"NLT Telekom"-dan fırıldaq: Nağd alınan telefonun kredit borcu çıxdı - ŞİKAYƏT - BiG.AZ\nVətəndaş "NLT Telekom"dan nağd telefon aldı, lakin telefonun kredit borcu olduğu üçün şəbəkəsi bağlandı.\nBu barədə BiG.AZ redaksiyasına şikayət ünvanlayan jurnalist Pərviz Musayev məsələnin araşdırılmasını və ictimailəşməsini xahiş edib. Sözügedən şikayəti oxucularımıza təqdim edirik: "Bu ilin yanvar ayında “NLT Telekom” dükanlar şəbəkəsinin Fəvvarələr Meydanı, 6 ünvanında yerləşən 2 saylı satış mağazasından şəxsi istifadəm üçün 1299 AZN-ə 64 GB tutuma malik “iPhone 6S” smartfonu almışam. 2 gün öncə, oktyabrın 10-da telefonun şəbəkəsində yaranmış problemlərlə əlaqədar Azercell Müştəri Xidmətlərinə müraciət etdim və onlar problemin sırf telefondan qaynaqlandığını bildirdilər. Belədə telefonu aldığım “NLT Telekom 2” dükanına yollandım. Telefonun İMEİ kodu yoxladıqdan sonra dükanın meneceri olan Elçin adlı şəxsdən aldığım cavab məni şoka saldı: “Sizin telefon kredit borcuna görə bloklanıb”.\nOna telefonu nağd pulla məhz bu dükandan aldığımı dedikdə isə məsələni bu cür izah etdi - mənim onlardan aldığım smartfon "Azercell" şirkətinin “kampaniya” telefonu olub. (https://www.azercell.com/az/news/show/612/) Yəni hər hansı bir fiziki şəxs Azercell-dən kredit xətti ilə yeni telefon alıb, sonra isə həmin telefonu qutusunu açmadan satıb və “zəncirvari” proseslə bu telefon “NLT Telekom”a gəlib çıxıb və ordan da mənə satılıb. Öz növbəsində "Azercell" şirkəti də həmin telefonun aylıq kreditinin ödənməməsi səbəbindən smartfonu “bloklayıb”. Azercell Müştəri Xidmətlərinə bu məsələ ilə bağlı müraciətimə cavab olaraq bildirildi ki, telefon yalnız kredit borcunun bağlanacağı təqdirdə “blok”dan çıxarıla bilər".\nŞikayətçi Pərviz Musayev həmçinin onu da qeyd edib ki, şirkətdən zəmanət kartı tələb etsə də ona heç bir zəmanət sənədi təqdim edilməyib: "Telefonu alab zaman nə qədər zəmanət kartı tələb etsəm də mənə zəmanət kartı təqdim edilmədi.\n“NTL Telekom 2”nin təmsilçisi Elçin bəyə telefonu məhz onlardan aldığımı əsas gətirməklə yaranmış problemə görə də onların məsuliyyət daşıdığını bildirdim. O isə məni smartfonun Azercell-in “kampaniya telefonu” olduğunu bilmədiyini, onu Rza adlı distribütordan aldığını və bloklanmanın da məhz Azercell tərəfindən həyata keçirildiyinə inandırmağa çalışdı.\nVəziyyətdən çıxış yolu kimi mənə sərf etməyən 3 variant təklif olundu – ya telefonun “plata”sı dükanın hesabına dəyişdirilsin, ya bunun yerinə mənə eyni modeldən olan işlənmiş başqa telefon verilsin, ya da 1299 AZN-ə aldığım telefonu ona 550 AZN-ə satıb üstünə əlavə pul qoymaqla məhz onlardan başqa telefon alım.\nTəbii ki, onun bu təkliflərindən imtina edərək mənə dəyən maddi zərərin əsas səbəbkarı kimi məhz “NLT Telekom” məsuliyyət daşıdığını bildirdim və məsələnin hüququ çərçivədə həll olunması üçün aidiyyəti orqanlara müraciət edəcəyimi dedim. Qarşı tərəf isə müxtəlif qeyri-qanuni yollarla onların dükanına gəlib çıxan və müştərilərə satılan problemli telefonlara görə bir daha heç bir məsuliyyət daşımadığını bildirdiyi üçün Daxili İşlər Nazirliyinə və İqtisadiyyat Nazirliyi yanında Antiinhisar Siyasəti və İstehlakçıların Hüquqlarının Müdafiəsi Dövlət Xidmətinə rəsmi şəkildə müraciət ünvanlamaq qərarına gəldim. Ümid edirəm ki, baş vermiş hadisə ilə bağlı ən qısa zamanda lazımi ölçü götürüləcək".\nYaranmış problemlə bağlı "NLT Telekom" şirkəti ilə əlaqə saxlayıb mövqelərini öyrənməyə çalışsaq da zəngimizə kobud şəkildə cavab verilib və suallarımız cavablandırılmayıb.\nBölmə: Xəbərlər Oxunub: 1618 Tarix: 12.10.2017\nTürkiyədə ər arvadına inək nəcisi yedirdi\n"Samsunq"dan nəhəng addım\nÇimərliklərdə reydlər başlanıldı\nMəktəbli ləvazimatlarında təhlükə!\nChorme istifadəçilərinə pis xəbər!\nguya neleri keyfiyyetlidir ki


Aeroportlar Finlandiya, viza məlumat kitabları Finlandiya, viza məlumatları Finlandiya online / Tickets.az\nFinlandiya ölkəsinə uçuş üçün bütün aviaşirkətlərdən sərfəli qiymətə aviabiletlər\nAviabiletlər / Finlandiya\nFinlandiya ölkəsinə aviabiletlər\nUcuz aviabiletlərin qiymətlərini müqayisə edin, sonra isə bilavasiitə Tickets.az saytında Finlandiya təyinat məntəqəsinə təyyarə bileti bron edin. Sizin sadəcə uçuş istiqamətini, tarixi, səyahət edəcək sərnişin və uşaq sayını qeyd etməniz kifayətdir. Bundan sonra sistem Finlandiya ölkəsinə aviabilet almaq üçün bütün mövcud variantları sizə təklif edəcəkdir.\nŞirkətimizin saytında həmişə təyyarələrin Finlandiya ölkəsinə və Finlandiya ölkəsindən həm birbaşa, həm də transfer ilə olan uçuş cədvəlləri mövcuddur. Yeni texnologiyalardan istifadə edərək zamanla ayaqlaşın - Finlandiya ölkəsinə onlayn aviabilet almaq çox asandır!\nFinlandiya ölkəsinə təyyarə bileti neçəyədir\nFinlandiya ölkəsinə aviabiletin qiyməti asılıdır:\nFinlandiya ölkəsində hansı şəhərlər məşhurdur?\nFinlandiya ölkəsində ən məşhur şəhərlər: Helsinki, Turku, Rovaniemi, Coensuu, Tampere.\nA C E F H I K L M O P R S T V Y\nMüştəri xidmətinə mesaj göndərmək üçün istifadəçi seansının unikal identifikatoru: 2709762104


Əsgər analarını F.Ələsgərovun köməkçisi qəbul edib\nŞikayətçilər. 1 noyabr 2018\nQarabağ uğurunda döyüşlərdə həlak olan insanlardan bəzilərinin ailə üzvləri, bu gün-noyabrın 1-də yenidən Prezident Administrasiyası önünə toplaşıblar.\nOnlar yenə ölkənin ərazi bütövlüyü uğrunda döyüşlərdə həlak olan insanlara verilən birdəfəlik müavinəti ala bilmədiklərindən şikayətləniblər.\nQarabağ döyüşlərində həlak olanların ailə üzvləri bundan əvvəl, sonuncu dəfə oktyabrın 30-da Prezident Administrasiyası önünə toplaşmışdılar. Demələrinə görə, onları noyabrın 1-də prezidentinin Hüquq mühafizə orqanları ilə iş və hərbi məsələlər üzrə köməkçisi-şöbə müdiri Fuad Ələsgərovun qəbul edəcəyi ilə bağlı vəd alıblar.\nNoyabrın 1-də isə vurğuladıqlarına görə, onları yalnız F.Ələsgərovun köməkçisi qəbul edib.\nQəbuldan çıxanlardan Səlimnaz Allahyarova Azadlıq Radiosuna deyib ki, heç bu hal onları qane etməyib: «Köməkçi dedi ki, məsələ araşdırılacaq. Ancaq bu məsələ nə vaxta kimi araşdırılacaq? Bilmirik dərdimizi kimə deyək? Biz yorulmuşuq. Prezidentdən xahiş edirəm ki, bizim qayğımıza özü qalsın...».\nBəzi əsgər anaları da üzləşdikləri durumu təhqir kimi dəyərləndirərək prezidentdən kömək istəyiblər.\nPrezident İ.Əliyev 1997-ci il avqustun 2-dək Azərbaycanın ərazi bütövlüyü uğrunda döyüşlərdə həlak olan və ya xəbərsiz itkin düşdüyünə görə ölmüş elan edilən hərbi qulluqçuların vərəsələrinə birdəfəlik 11 min manat ödənilməsi barədə fərman imzalayıb. Əmək və Əhalinin Sosial Müdafiəsi Nazirliyi isə oktyabrın 9-dan sənədlərin qəbuluna başlayıb.\nBəzi ailələrin də narazılığı bundan sonra başlayıb. Onların demələrinə görə, həlak olan yaxınlarının soyadını, adını və atasının adını uyğun sayta daxil edəndə sığorta ödənişinin həyata keçirildiyi barədə informasiya ilə qarşılaşırlar.


Azad Rəhimovun qudası onun baş bəlasına çevrilib – Azinforum.az İnformasiya Portalı\nAna səhifə / Gündəm / Azad Rəhimovun qudası onun baş bəlasına çevrilib\nAzad Rəhimovun qudası onun baş bəlasına çevrilib\nNiyazi Bayramov şiddətli töhmət almaqla istefaya göndərilə bilər Mingəçevir şəhər icra başçısı milyonlar əldə edib, özünə külli miqdarda sərvət toplayıb Mingəçevir Şəhər İcra Hakimiyyətinin başçısı Niyazi Müzəffər oğlu Bayramovun fəaliyyəti son zamanlar şəhər sakinlərinin, o cümlədən yerli iş adamlarının ciddi narazılığına səbəb olur. Belə ki, icra başçısının Mingəçevirdə fəaliyyət göstərən sahibkarlara süni problemlər yaratdığını deyən məlumatlı şəxsin Gundelik-Baku.com-la paylaşdığı informasiyaya görə, Niyazi Bayramov şəhərdəki əksər obyektləri, ən gəlirli sahələri nəzarətə götürüb. Mövzu ilə əlaqədar əldə etdiyimiz bilgilərdə qeyd olunur ki, Mingəçevirdə iş adamlarından müxtəlif bəhanələrlə ödənişlər yığılır və nədənsə son zamanlar bu cür hallar artmağa başlayıb: «Deyilənlərə görə, sahibkarlar artıq Mingəçevir Şəhər İcra Hakimiyyətinin bu cür əməllərindən təngə gəliblər.\nÇünki az qala hər gün müxtəlif bəhanələrlə iş adamlarından pul yığılır və həmin vəsaitlərin təyinatı, hara, nə üçün xərclənəcəyi barədə heç bir məlumat verilmir. Qeyd edim ki, Niyazi Bayramov icra başçısı postuna təyin olunduqdan sonra rayonun iş adamlarının qara günləri başlayıb. İndiyədək onlardan toplanan vəsaitlər hesabına Mingəçeviri ən müasir səviyyədə abadlaşdırmaq, bir neçə təhsil və səhiyyə müəssisəsi inşa etmək olardı. Lakin buna baxmayaraq, bu günədək rayonda yalnız xırda, yəni kosmetik təmir işləri aparılıb. Dəfələrlə olub ki, rayonda asfalt örtüyünün dəyişdirilməsi məqsədilə iş adamlarından külli miqdarda pul yığılıb. Lakin toplanmış vəsaitlərin yalnız bir hissəsi istifadə olunub. Qalanı necə olub, hara olub bilən yoxdur». Mənbə iddia edir ki, bu yaxınlarda icra başçısı bir-bir rayondakı obyektləri gəzərək hansı obyektin hansı ərazidə yerləşdiyini, ticarət dövriyyəsini və digər məsələləri dəqiq nəzarətə götürüb siyahı hazırlayıb: «Deyilənlərə görə, məhz bundan sonra iş adamlarının başının üstünü qara buludlar alıb. Belə ki, həmin siyahıya əsasən hər bir obyektin üzərinə xüsusi «öhdəlik» qoyulub. Təbii ki, bu zaman müəssisənin ticarət dövriyyəsi, gəlirləri ən incə məqamlaradək nəzərə alınıb». Bu arada, 2015-ci ildə Mingəçevir Şəhər İcra Hakimiyyətinin 3 iri sifarişini eyni şirkətin həyata keçirdiyini vurğulayan məlumatlı şəxsin sözlərinə görə, həmin şirkətin sifarişlərin satınalmasını tender haqqında qanunvericiliyin tələblərinə uyğun əldə etməsi ciddi şübhə doğurur: «Deyilənlərə görə, Mingəçevir Şəhər İcra Hakimiyyəti 1 saylı tam orta məktəbin əsaslı təmir işlərinin satın alınmasını (ümumi məbləğ: 999899,19 manat), 7 saylı tam orta məktəbin əsaslı təmir işlərinin satın alınmasını (ümumi məbləğ: 999639,92 manat) və 9 saylı tam orta məktəbin əsaslı təmir işlərinin satın alınmasını (999869,56 manat) “Tam Ortaqlı İnşaatçı” şirkətinə həvalə edib. Şamil Əli oğlu Əliyevin və Qeys Məmməd oğlu Siraclının adına olan bu şirkətin qeydiyyat ünvanı isə Bakının Yasamal rayonundadır. Bilidirilir ki, “Tam Ortaqlı İnşaatçı” şirkəti Mingəçevirdə böyük məbləğli sifarişləri məhz Niyazi Bayramov icra başçısı postuna təyin olunduqdan sonra alıb. Bu isə öz növbəsində, olduqca ciddi məqamlardan xəbər verir.\nHələ bu, harasıdır. Deyilənlərə görə, Mingəçevir Şəhər İcra Hakimiyyəti uşaq bağçaları, o cümlədən imkansız ailələrin təmin edilməsi üçün ət və ət məhsullarının alınmasına 126 min manat, ərzaq məhsullarının alınmasına 562 min, çörəyin alınmasına isə 70 min manat pul xərcləndiyini sənədləşdirib. Lakin şəhər sakinləri qeyd edirlər ki, Mingəçevirdəki bağçalarda uşaqlara verilən yeməyin keyfiyyəti bərbaddır. İmkansız ailələrə yardımların edilməsinə gəldikdə isə Niyazi Bayramovun onlarla sonuncu dəfə nə zaman görüşdüyünü nə bilən var, nə də görən». Verilən digər məlumatlarda isə bildirilir ki, son zamanlar Mingəçevir Şəhər İcra Hakimiyyətinin başçısı Niyazi Bayramovla onun qudası, gənclər və idman naziri Azad Rəhimov arasında soyuq küləklər əsməyə başlayıb. Belə ki, icra başçısının nazir qudasını çıxılmaz vəziyyətdə qoyduğunu deyən mənbə iddia edir ki, buna səbəb Niyazi Bayramovun fəaliyyətilə bağlı narazılıq, yuxarılara edilən şikayətlərdir: «Deyilənlərə görə, yuxarıların etimadını doğrultmayan Niyazi Bayramov haqda töhmət dosyesi bir müddət öncə onun qudası gənclər və idman naziri Azad Rəhimova ünvanlanıb. Qeyd olunur ki, Azad Rəhimova bildirilib ki, onun Mingəçevir kimi önəmli bir şəhərə təklif etdiyi kadr gözləntiləri doğrulda bilməyib. Bundan sonra naziri pis vəziyyətə düşürən Mingəçevir Şəhər İcra Hakimiyyətinin başçısına ciddi xəbərdarlıq olunub».\nNiyazi Bayramovun sentyabrın 26-da keçiriləcək referendumdan sonra vəzifəsindən kənarlaşdırılacağının ehtimal olunduğunu vurğulayan məlumatlı şəxsin sözlərinə görə, artıq icra başçısı onu gözləyən taledən xəbərdardır: «Deyilənlərə görə, “İşıqlar şəhəri”ni “zülmətə qərq edən” Niyazi Bayramov müxtəlif yollarla milyonlar əldə edib, külli miqdarda sərvətə sahib olub. Prezidentin Ehtiyat Fondundan və dövlət büdcəsindən şəhərin sosial-iqtisadi inkişafına, o cümlədən abadlıq-quruculuq işlərinə ayrılan maliyyə vəsaitlərinin hara və necə xərclənməsi hələ də dəqiq bilinmir. Deyilənlərə görə, Niyazi Bayramov Mingəçevir Şəhər İcra Hakimiyyətinin yerləşdiyi ərazinin arxasındakı «Dostluq» parkının 400 kvadratmetrdən çox ərazisini dövlət hesabına təmir etdirib. Daha sonra həmin ərazini öz şəxsi mülkiyyəti kimi sahibkarlara satıb. Bildirilir ki, parkın satılan ərazisində isə 30-dan artıq ağac məhv edilib. Bəzi iddialara görə, Mingəçevir Şəhər İcra Hakimiyyətinin başçısı dövlət parkının 1 kvadratmetrini 250 manata sataraq, 100 min manat əldə edib. Misal üçün, ötən il Mingəçevirdə yerləşən “Sahil” və “Heydər” parklarının təmirinə 1 milyon yarım manat vəsait ayrılmışdısa, həmin maliyyə vəsaitinin böyük bir hissəsi mənimsənilib. İcra başçısı “Lider Monolit MMC”ni yaxınlarının adına yazdıraraq əldə etdiyi vəsaiti onunla əlbir işləyən məmurlarla birlikdə bölüşdürüb. Bu faktlar görülən işlərin yarısıdır və daha çox uzatmaq olar. Bütün bunların fonunda qeyd edim ki, yaxın vaxtlarda Niyazi Bayramov şiddətli töhmət almaqla istefaya göndərilə bilər. Bir sözlə, Azad Rəhmovun qudası ona əlavə problemlər yaratdığı üçün baş bəlasına çevrilib». Mövzu ilə əlaqədar qarşı tərəfin də mövqeyini işıqlandırmağa hazırıq.\nÖncəki QƏNİMƏT ZAHİDİN ANASI: “İNDİKİ HÖKUMƏT ÇOX YAXŞIDIR, ƏVVƏLLƏR…” – VİDEO\nNövbəti İslam Kərimov vəfat etdi – “Röyter” agentliyi


Xəbərlərin siyahısı: 14.11.2020 » Səhifə 2 » Avrasiya.Net\n5 gün əvvəl Nikola 4750 əsgər öldüyü bildirilib - Minasyan\nErmənistan Baş naziri Nikol Paşinyan Qarabağdakı erməni ordusunun itkilərini gizlədib ki, ictimaiyyət faciənin miqyasını başa düşməsin.\nAvrasiya.net xəbər verir ki, bu sözləri öz Feysbuk səhifəsində Ermənistanın Vatikandakı səfiri Mikael Minasyan paylaşıb.\nO, Ermənistan Müdafiə Nazirliyi və Milli Təhkükəsizlik Xidmətinin 5 gün öncə 4750 hərbçinin təsdiqlənmiş ölümü haqqında Paşinyana raport verdiyini bildirib.\nTürkiyə Müdafiə Nazirliyi Qarabağla bağlı bəyanat yaydı\nÖz torpaqlarını 30 ildən sonra işğaldan azad edən azərbaycanlı qardaşlarımızın zəfərini qeyd edir, sevincini bölüşürük. Noyabrın 10-u gecə yarısından etibarən başlayan atəşkəs razılaşması ilə Ermənistanın işğalına son qoyulub, Azərbaycanın öz ərazisi olan Qarabağ azadlığa qovuşub.\nAvrasiya.net Report-a istinadən xəbər verir ki, bu barədə Türkiyə Milli Müdafiə Nazirliyinin bəyanatında bildirilib.\nParlamentə girən erməni gənclərin meyiti tapıldı – Şok qisas\nErmənistanın Milli Məclis sədri Ararat Mirzoyanın kürsüsündə oturaraq siqaret çəkən etirazçının Razdan körpüsünün altında meyiti aşkar edilib. Axar.az xəbər verir ki, bu barədə erməni mediası məlumat yayıb. Yerli polis orqanlarının məlumatına görə, naməlum gəncin dünən saat 22:00-da körpüdən özünü atdığı barədə məlumat daxil olub. 1993-cü ildə anadan olmuş Qarnik Petrosyanın intihar etməsi şübhəsi ilə istintaq aparılır. Daha sonra isə məlum olub ki, məmur kürsüsündə oturan gəncin adı Rafiqdir. Onun yanında dayanan bayrağa bükülmüş şəxs də ölü tapılıb. İddia olunur ki, hər iki etirazçı hakimiyyətin intiqam qurbanlarıdır.\nErmənistanın başqa çıxış yolu yoxdur, o, Rusiya Federasiyasının tərkibinə daxil olmalıdır.\nAvrasiya.net Axar.az-a istinadla xəbər verir ki, bu barədə rusiyalı deputat Vladimir Jirinovski “Komsomolskaya Pravda” radioverlişində danışarkən deyib.\n“Ermənistanın başqa çıxış yolu yoxdur. Məsələni köklü şəkildə həll etmək lazımdır. Bu ölkə Rusiyanın tərkibinə daxil olmalıdır. Beləliklə, bütün problemlərə birdəfəlik son qoyulacaq”, - Jirinovski bildirib.\nErməni kəşfiyyatı batalyon komandirini həbs etdi\nErmənistan Milli Təhlükəsizlik Xidməti Sisakan dəstəsinin komandiri Aşot Yerkat ləqəbiylə məşhur olan Aşot Minasyanı həbs edib.\nBu sözləri öz Feysbuk səhifəsində “Yerevan Tudey”in baş redaktoru Sevak Akopyan paylaşıb. Onun sözlərinə görə, Minasyan sentyabrın 28-dən etibarən Qarabağdakı hərbi fəaliyyətlərdə iştirak edib.\nNəzərə alsaq ki, bütün sahələrdə düşmən bundan sonra da Azərbaycana qarşı təxribatlar törətməyə çalışacaq, diasporumuz son dərəcə ayıq-sayıq olmalıdır. Layihə boyu müsahibimiz olan gənclər, Türkiyənin ayrı-ayrı şəhərlərində məskunlaşmış soydaşlarımız da qeyd etdilər ki, Azərbaycan Respublikasının Diasporla İş üzrə Dövlət Komitəsinin bu istiqamətə yeni ruh gətirməsi, yeni yanaşması xaricdəki diaspor təmsilçilərimizi daha da fəallaşdırır, eyni zamanda onların üzərinə əlavə məsuliyyət qoyur. Həm diasporun fəaliyyəti baxımından, həm də artıq qalib xalqın nümayəndələri olaraq, bu sahədə yeni dövr başlayır. Bu dövrdə gənc diaspor könüllüləri, şübhəsiz, yenə ön sırada yer alıblar.\nBeləliklə, “Orta Asiya və Güney Qafqaz Söz Azadlığı Şəbəkəsi” İctimai Birliyi “Gənc könüllülərin diaspor fəaliyyətində iştirakının təbliğ olunması” layihəsinin icrasının sonuna gəlib çatdı. Layihə çərçivəsində apardığımız araşdırma və monitorinqlər bir sıra mətləblərə də aydınlıq gətirdi. Maraqlı məqamlar üzə çıxdı. Layihənin davam etdiyi müddətdə Azərbaycan daxilində baş verən hadisələrə adekvat olaraq, dünyanın müxtəlif ölkələrində soydaşlarımızın həssaslığı hiss edildi. Sentyabrın 27-dən başlayan 45 günlük Vətən müharibəsində ön cəbhədə əsgər və zabitlərimizin apardığı savaş arxa cəbhənin, xüsusilə, informasiya cəbhəsində olanların mübarizəsi ilə bütövləşdi. İnformasiya savaşının önündə bu dəfə də gənclər ön sırada idilər. Beynəlxalq ictimaiyyətin doğru reaksiyasını təmin etmək üçün diaspor təşkilatları gənc könüllüləri səfərbər etdi və nəticə, artıq göz önündədir. Azərbaycan tək ön cəbhədən deyil, diaspor könülüllərinin də fəal şəkildə iştirak etdiyi informasiya savaşından qalib ayrıldı.\nBu proseslər və layihə çərçivəsində aparılan araşdırmalar, əslində, işin nə dərəcədə əhəmiyyətli və vacib olduğunu bir daha təsdiqlədi. Qalibiyyət soydaşlarımızın yaşadıqları ölkələrdə diaspor təşkilatlarının və gənc diaspor könüllüləri qarşısına yeni vəzifələr qoyur. Biz Türkiyənin Dənizli, Ankara, Kanadanın Toronto şəhərində yaşayan və ya təhsil alan azərbaycanlı gənclərin ölkəmiz adına gördüyü işlərlə tanış olduq, onların hər birinin fikirləri, diaspor qurumları ilə əlaqələri, işbirliklərini yaxından izlədik. Bu, əlbəttə ki, qürurvericidir. Qəlbi Azərbaycanla döyünən bu gənclərin hər biri Vətənimiz üçün bacardıqlarının ən yaxısını etməyə çalışırlar. Onlar olduqları yerdə, malik olduqları imkanlarla, xüsusilə, Azərbaycan üçün çox önəmli olan bu zaman kəsiyində haqq savaşına töhvə verməyə çalışır, səsimizi səslər içində eşidilməsinə dəstək olurlar. Lakin bu işlər gələcəkdə də davamlı şəkildə həyata keçirilməlidir. Çünki ölkə daxilində olduğu qədər, ölkə xaricində də informasiya təbliğatı, eyni zamanda diaspor könüllülərinin daha da fəallaşdırılması uğurlarımızı daha da artıracaq. Gənc diaspor könüllülərinin fəaliyyətini daha da səmərəli etmək üçün vəziyyəti bir daha dəyərləndirmək və hədəfə yönəlik plan üzrə hərəkət etmək olduqca zəruridir. Məsələn, Türkiyənin Dənizli şəhərində təhsil alan azərbaycanlı gənclərlə söbətdən belə məlum oldu ki, sadəcə, Azərbaycan sevdalısı olmaq, çox zaman bəs etmir. Belə ki, Dənizlidə azərbaycanlılar, Azərbaycanı sevənlər bu sevgilərindən xeyrimizə istifadə etmək üçün bu günə kimi hər hansı bir diaspor təşkilatında birləşməmişdir. Cünki, Dənizlidə Azərbaycanın diaspor təşkilatı yoxdur. Deməli, Türkiyənin Dənizli şəhərinin timsalında digər yerlərdə də, olmayan diaspor təşkilatlarımızın formalaşmasına çalışmalı, onlarla birgə gənc könüllülərin fəaliyyətini gücləndirməli, uzlaşdırmalıyıq.\nAzərbaycan sevgisi heç bir halda bizim diaspor təşkilatlarında arxayınlıq yaratmamalıdır. Əksinə, Azərbaycana dost, qardaş olan ölkələrin bu münasibətindən xoş niyyətlə bəhrələnərək diasporamız həmin ölkələrdə daha fəal olmalı, orada yaradılan imkanlardan səmərəli istifadə etməlidir. Bunun üçün ölkəmiz, tariximiz, mədəniyyətimiz haqqında geniş, müfəssəl məlumatla silahlanmış gənclərin – diaspor könüllülərinin bilik və bacarığndan istifadə edilməlidir. Gəncləri bu fəaliyyətə hazırlamaq isə diaspor təşkilatlarının qarşısında bir tapşırıq kimi qoyulmalıdır. Hər kəsin oxuduğu ali məktəbdə bir Azərbaycan olması üçün diaspor təşkilatlarımız bundan sonra da həmin gəncləri vaxtaşırı, mütəmadi olaraq, bir araya toplamalı, onları ölkəmizn yürütdüyü siyasi, ictimai, sosial-mədəni istiqamətlərlə, bizim üçün prioritet olan məsələlərlə yaxından tanış etməli, gəncləri yetişdirməlidirlər.\nEyni zamanda, diaspor könüllülərinin fəaliyyətinin real nəticəsi üçün gələcəkdə onların olduqları ölkə daxilində media ilə əlaqələrinin daha da möhkəmlənməsi çox vacibdir və bu istiqamətdə davamlı addımlar atılmalıdır. Diaspor könüllülərinin xarici ölkələrdə yerli media qurumlarına çıxışı Azərbaycanın səsinin daha çox eşidilməsi deməkdir və indormasiya savaşında bunun vacibliyi göz önündədir.\nBir sözlə, layihə çərçivəsində görülən işlərə və apardığımız müşahidələrə əsaslanaraq ekspertlər olaraq gəldiyimiz qənaət budur ki, ölkədən kənardakı gənclərin gücünü diaspor təşkilatlarımızın fəliyyətinə yönəltmək bu gün də ən aktual məsələlər sırasındadır. Və nə qədər ki, bu belədir, buna köklənmiş layihələr davam etdirilməli, onlara dəstək göstərilməlidir. Sonda Azərbaycan Respublikasının Prezidenti yanında Qeyri-Hökumət Təşkilatlarına Dövlət Dəstəyi Şurasına və Azərbaycan Respublikasının Diasporla İş üzrə Dövlət Komitəsinə bizə bu layihənin reallaşması şansını verdikləri üçün bir daha təşəkkür edir və əmin olduğumu bildirirəm ki, hər iki qurum növbəti qrant müsabiqələri zamanı da bu tip layihələrin davam etdirilməsinə qərar verəcəklər. Əgər belə bir qərar olacaqsa “Orta Asiya və Güney Qafqaz Söz Azadlığı Şəbəkəsi” İctimai Birliyi olaraq gələcəkdə həmin layihələrdə məmnuniyyətlə iştirak edəcəyik.\nRusiya dünən Qarabağda sülhməramlı missiya üçün daha 20 təyyarə göndərib.\nAvrasiya.net xəbər verir ki, bu barədə Rusiya Müdafiə Nazirliyi məlumat verib.\nMüdafiə naziri Sergey Şoyqu artıq 1100-dən çox rus sülhməramlısının Dağlıq Qarabağa göndərildiyini açıqlamışdı.\nQeyd edilib ki, Qarabağa gedəcək Rusiya sülhməramlı qüvvələrinin ümumi sayı 1960 nəfər, həmçinin, 90 zirehli, 380 avtomobil və digər texnika olacaq.


Tixanovskaya: “Lukaşenkonun qorxutma taktikası insanların qərarını daha da sərtləşdirir” | Azadliq\nHome Aktual Tixanovskaya: “Lukaşenkonun qorxutma taktikası insanların qərarını daha da sərtləşdirir”\non: Sentyabr 15, 2020 In: Aktual, Dünya\nSvetlana Tixanovskaya bu açıqlamaları sentyabrın 14-də Belarus prezidenti Aleksandr Lukaşenko ilə Rusiya prezidenti Valdimir Putin Soçidə görüş keçirdiyi vaxt “Current Time”mediaya müsahibəsində verib. O, Lukaşenkonu ölkənin adından müqavilələr bağlamaq səlahiyyəti olmayan “qeyri-legitim” lider adlandırıb.\nGörüşdən bir gün əvvəl – 13 sentyabr tarixində minlərlə insan aksiya keçirərək Lukaşenkonu istefaya və azad və ədalətli seçkilər keçirməyə çağırıb. Mitinq zamanı 800-ə yaxın nümayişçin nəzarət altına alındığı xəbər verilir. Dinc etirazçılar şiddətli həbslər və işgəncələrə məruz qalıb.\n“Etirazlar olan yerə çox sayda çevik polisi qüvvəsi göndərmək, ifrat güc nümayiş etdirmək insanları mitinq keçirməmələri üçün qorxutmağa yönəlib. Ancaq artıq bu işə yaramır. İnsanların niyyəti var, insanlar kiminsə hakimiyyəti qəsb etmədiyi yeni bir Belarusda yaşamaq arzusundadır. Buna görə də insanlar dayandırıla bilməz. Çevik polisi qüvvəsi nə qədər vəhşicəsinə davransa, nə qədər çox insan həbsə atılarsa, insanlar buna daha sərt cavab verəcək” – deyə, Svetlana Tixanovskaya Skype-la keçirilən müsahibədə “Current Time”-a bildirib.\nSvetlana Tixanovskaya Rusiyanın Belarusa 1,5 milyard dollar məbləğində kredit verməyə razılaşması ilə bağlı məsələyə münasibət bildirərək deyib ki, “qeyri-legitim” Lukaşenkonun bağlayacağı hər hansı bir müqavilənin “hüquqi qüvvəsi olmayacaq”.


2-otaqlı yeni tikili, Yasamal r., 105 m - Tezbazar.az\nElan kodu: 596669\nYasamal rayonu, Ələsgər Ələkbərov küç., Space tv-nin arxasında, 17 mərtəbəli, tam yaşayışlı yeni tikili binanın 12-ci mərtəbəsində, ümumi sahəsi 105 kv.m olan, 2 otaqlı mənzil satılır. Mənzil əla təmirlidir, pol parketdir, orta evdir. QAZ və KUPÇA var. Şəhərə gözəl mənzərə açılır. Bina bütün infrastruktur ilə əhatəlidir. Ətraflı məlumat üçün əlaqə saxlayın\n3-otaqlı mənzil, H.Cavid pr.., 70 m\n2-otaqlı yeni tikili kirayə verilir, Əsəd Əhmədov küç., 100 m\n1-otaqlı yeni tikili kirayə verilir, Yasamal r., 62 m\nSuraxanı rayonu, Yeni Günəşli, "D" massivi\n2-otaqlı mənzil, Əhmədli m., 90 m\nVivo V11i, 128GB\nShacman, 2011 il\nev alqi satqisi turlar avia biletler emlak elanlari kombi temiri bina az evler evlerin satisi 2018 inkubator satisi ikinci el mebel samsung a3 2018 qiymeti sebet.az turlar.az kondisioner ustasi bir otaqli evler qiymeti xirdalan heyet evi 1 otaqli ucuz qiymete xalqlarda 2 otaqli kiraye evler 2016 demir darvazalar kondisoner ustasi


Vətəndaşlara dəymiş 52 milyon manatdan çox maddi ziyanın 92,7 faizi istintaq zamanı ödətdirilib - AZƏRTAC – Azərbaycan Dövlət İnformasiya Agentliyi\nVətəndaşlara dəymiş 52 milyon manatdan çox maddi ziyanın 92,7 faizi istintaq zamanı ödətdirilib\nÖtən il respublikanın hüquq-mühafizə orqanları tərəfindən 31 min 539 cinayət işindən 81 faizinin istintaqı daxili işlər orqanlarının müstəntiqləri tərəfindən aparılıb. Vətəndaşlara dəymiş 52 milyon manatdan çox maddi ziyanın 92,7 faizi məhz istintaq zamanı ödətdirilib.\nVilayət Eyvazov qeyd edib ki, xidməti fəaliyyətin prioritet istiqamətlərindən olan vətəndaşların qəbulu və müraciətlərinə baxılması sahəsində Azərbaycan Prezidentinin qarşıya qoyduğu proqram vəzifələrin icrası daim nəzarətdə saxlanılıb və tam yerinə yetirilib. Nazirliyin rəhbərliyi tərəfindən 4405, o cümlədən kütləvi informasiya vasitələrində qabaqcadan məlumat verilməklə 64 şəhər və rayondan olan 965 vətəndaşın qəbulu həyata keçirilib. Qəbullarda qaldırılan məsələlərin əksəriyyəti yerində həll olunub.\nAZERTAG.AZ :Vətəndaşlara dəymiş 52 milyon manatdan çox maddi ziyanın 92,7 faizi istintaq zamanı ödətdirilib\nDİN: Keçən il “Təhlükəsiz şəhər” sisteminin imkanları ilə 575 cinayətin üstü açılıb\nNarkotik vasitələrin qanunsuz dövriyyəsi ilə məşğul olan keçmiş məhkumlar tutulublar\nBinəqədi və Nərimanov rayonlarında oğurluqlar edən şəxslər tutulublar\nYasamal rayonunda qadına qarşı soyğunçuluq edən şəxslər saxlanılıblar


Fəzail Ağamalı: Şəhidlərimizə rəhmət diləyirəm,ruhları şad olsun!- Amin – XəbərAl.Az\nBu gün 2016 – ci il Aprel döyüşlərindən 4 il keçir. Xalqımızın qəhrəmanlıq tarixinin şanlı səhifələrindən olan Aprel döyüşləri Ermənistana və onun himayədarlarına sarsıdıcı zərbə endirdi. 4 günlük uğurlu hərbi əməliyyat düşmən ölkənin siyasi və hərbi elitasını, Ermənistan cəmiyyətini vahiməyə saldı, Azərbaycanın Silahlı Qüvvələrinin gücünü və döyüş hazırlığını, vətənpərvərliyini və qəhrəmanlığını nümayiş etdirdi. Düşmən xeyli sayda canlı qüvvə və hərbi texnika itirdi. Ermənistanın aldığı ağır zərbə düşmən ölkədə siyasi böhranı daha da dərinləşdirdi və xunta rejiminə son qoyulma prosesini sürətləndirdi. Torpaqlarımızın işğaldan azad olunması uğrunda 4 günlük hərbi əməliyyatda igid əsgər və zabitlərimiz qəhrəmancasına şəhid oldu. Xalqımız böyük coşqu ilə onları son mənzilə yola saldı. Aprel döyüşləri xalqımızın torpaqlarımızla bağlı sarsılmaz iradəsini və barışmaz mövqeyini ortaya qoydu. ALİ BAŞ KOMANDAN – SİLAHLI QÜVVƏLƏR – XALQ FENOMENİNİ təsbit etdi. Xalqımıza qələbə sevincini bəxş edən Aprel döyüşləri başlanğıcdır, sonuna isə çox az zaman qalıb. Növbəti döyüş erməni vandallarının sonu olacaq, buna varlığım qədər inanıram. Uca Tanrıdan bütün Şəhidlərimizə rəhmət diləyirəm, ruhları şad olsun! AMİN!\nGəncə şəhər Nizami rayon Polis İdarəsinin bölmə rəisi vəzifəsindən azad edilib. XəbərAl.az-ın məlumatına görə, Daxili İşlər Naziri Ramil Usubovun imzaladığı əmrə əsasən, idarənin bölmə rəisi Tahir Həsənov təqaüd yaşı ilə əlaqədar olaraq vəzifəsindən azad edilib. Onun yerinə Şəmkir rayon Polis şöbəsinin Zəyəm Polis Bölməsinin rəisi, polis polkovnik-leytenantı Üzeyir Atamov təyin edilib. OXUMA SAYI: 1. 455\nETSN-nin mətbuat xidmətinin rəhbəri İradə İbrahimova Qəbələdə meşə gözətçilərinin həbsi ilə bağlı məsələyə münasibət bildirib. Qeyd edib ki, meşə gözətçilərinin bu əməli son illər ölkədə aparılan genişmiqyaslı ekoloji işlərə vurulan zərbədir: “Biz meşələrin bərpası və inkişafı işlərini davam etdirəcəyik və ağac kəsənlərlə, təbiətin düşmənləri ilə mubarizəmizdə daha sərt olacağıq”. OXUMA SAYI: 61


Profilaktiki tədbirlər davam etdirilir\nBakı şəhərində hərəkət iştirakçılarının təhlükəsizliyinin təmini, avtomobil yollarında süni sıxlığın, ləngimələrin, tıxacların qarşısının alınması istiqamətində tədbirlər davam etdirilir. Bakı şəhər BPİ Dövlət Yol Polisi İdarəsinin İctimai qurumlarla əlaqə bölməsindən verilən məlumata görə, yeni tədris ilinin başlanması, orta və ali təhsil ocaqlarına bitişik küçə və prospektlərdə hərəkətin intensivliyini nəzərə alaraq, hərəkət iştirakçılarının təhlükəsizliyi diqqət mərkəzində saxlanılır. Bu məqsədlə sıxlığın müşahidə olunduğu ərazilərdə - yol ayrıclarında, piyada keçidlərində tərəfimizdən hərəkətin tənzimlənməsi üçün günün pik saatlarında əlavə naryadlar cəlb olunur.\nTərəfimizdən aparılan araşdırma və təhlillər göstərir ki, süni sıxlıq, ləngimələr, tıxac yaradan hallara səbəb olan əsas inzibati xətalar sırasında “dayanma-durma”, “parklanma” qaydalarının tələblərinə etinasız yanaşmadır. Hər bir hərəkət iştirakçısı, xüsusilə sürücülər nəzərə almalıdır ki, bu etinasızlıq, biganəlik yollarında süni sıxlıq, ləngimə və tıxac yaradır. Bu halları aradan qaldırmaq, hər birimizin hüquq və vəzifəsi olmaqla qalmır, ictimai, həm də sosial məsuliyyətidir. Hər bir hərəkət iştirakçısı – sürücü, piyada yollarda digər insanların qanunla qorunan maraqlarına ehtiramla yanaşmalıdırlar.


Eynulla Fətullayev : “Bu nə alverçi təfəkkürüdü?” - 24 saat xəbərlər\nEynulla Fətullayev : “Bu nə alverçi təfəkkürüdü?”\nEynulla Fətullayev və Siyavuş Novruzov (kollaj)\nSon illər hakimiyyətin əsas təbliğat ruporlarından biri sayılan jurnalist Eynulla Fətullayev YAP-ın icra katibinin müavini deputat Siyavuş Novruzovu tənqid edib.\nQeyd edək ki, Siyavuş Novruzov Milli Məclisin fevralın 1-də keçirilən iclasında hakimiyyətin maliyyələşdirdiyi media orqanlarının və jurnalistlərin iqtidarı müdafiə etmədiyinə görə qınayıb.\n“Bu gün Prezident İlham Əliyev jurnalistlərə mənzil hədiyyə edir. Qəzetlər hər il dövlət büdcəsindən 100 minlərlə manat vəsait alırlar. Onlar bu məsələlərə adekvat münasibətlərini bildirməlidirlər. Amerika və digər ölkələrdə göstərsinlər ki, jurnalistə nə verirlər? Burada isə 10 il mətbuatda çalışana mənzil hədiyyə edilir. Elə qəzet var ki, 10 işçisi mənzil alıb. Bütün mətbuat orqanlarının nümayəndələri də fikirlərini bildirməlidirlər. Azərbaycanda təhqirə, söyüşə yer yoxdur. Kim bu addımı atırsa, həmin mətbuat nümayəndələri onlara cavab verməlidirlər”, – YAP İcra katibinin müavini deyib.\nEynulla Fətullayev deputatın bu yanaşmasını “alverçi təfkkürü” adlandırıb.\n“Hakim partiyanın ən böyük səhvi – dəyərlərin materiallaşdırmasıdır. YAP-dakı Siyavuş bəyanat verib ki, bəs bu iqtidardan bəhrələnən insanlar hökuməti müdafiə etməlidir. Bu nə yanaşmadır? Bu nə alverçi təfəkkürdü? Bəs dəyərlər? Məgər Heydər Əliyev fəlsəfəsinin dəyərləri yoxdur? Məgər insanlar mübarizəyə yalnız mal-mülk uğrunda atılmalıdır? Bəs ədalət, bərabərlik, azadlıq, insan səadəti? Faciə ondadır ki, bu fikri söyləyən insan yalnız millət vəkili deyil, Heydər Əliyevin uzun və fədakar mübarizəsi nəticəsində yaratdığı Yeni Azərbaycan Partiyasının rəhbərliyində təmsil olunub. Görün hakim partiya hardan hara gəldi – xalq tribunu Sirus Təbrizlidən mənzili partiya dəyərinə çevirmiş plebey Siyavuşa qədər gedən yol… Çox təəssüf!!!“- deyə, Eynulla Fətullayev özünün feysbuk səhifəsində yazıb.\n“Məncə, Siyavuş öz siyasi fəaliyyətində ən qüsurlu bəyanatını verdi. Ay zavallı insan, sən çayxanada və ya kababxanada zarafat etmirsən, bütöv bir xalq qarşısında çıxış edirsən! Bundan sonra YAP gənclər arasında hansı dəyərləri təbliğ edəcək?” – Eynulla Fətullayev əlavə edib.\n24saat.org saytı yazını Bastainfo.com-a istinadən dərc edib\nEynulla Fətullayev Siyavuş Novruzov haqqında bunları yazıb\nEtiketlər: Eynulla FətullayevSiyavuş Novruzov


Vətən müharibəsi iştirakçısı ilə görüş keçirilib | ARAN qəzeti\nVətən müharibəsi iştirakçısı ilə görüş keçirilib\nAğcabədi Regional Mədəniyyət İdarəsi Ağcabədi Rayon Mərkəzi Kitabxanasında Vətən müharibəsi iştirakçısı Orxan Hüseynzadə ilə görüş keçirilib.\nÖncə şəhidlərimizin xatirəsi 1 dəqiqəlik sükutla yad edilib. Görüş zamanı Orxan Hüseynzadə qalib ordumuzun keçdiyi döyüş yollarından qürur hissi ilə danışaraq haqq-ədalətin qələbəsinin mütləq olduğunu xatırladıb.\nSəmimi söhbət şəklində davam edən görüşdə O.Hüseynov iştirakçıları maraqlandıran sualları cavablandırıb.\nƏvvəlki məqaləŞəhidin ev muzeyi açıldı\nNövbəti məqalədəVətən sevgim mənim yadigarım olsun


Sürücülərdən rüşvət alan polis işdən qovulub » Etatist.com internet qəzeti\nBu barədə xəbəri ilk unikal.org saytı yayıb.\nYük avtomobilləri sürücülərindən rüşvət almaqda şübhəli bilinən polis əməkdaşı işdən çıxarılıb.\nBu barədəBaş Dövlət Yol Polisi İdarəsinin (BDYPİ) şöbə rəisi, polis polkovnik-leytenantı Rüfət Quliyev məlumat verib.\nOnun sözlərinə görə, Daxili İşlər naziri, general-polikovnik Vilayət Eyvazovun müvafiq əmri ilə Yol Patrul Xidməti (YPX) Alayının əməkdaşı, polis baş serjantı Vüqar Mehdiyev daxili işlər orqanlarında xidmətdən xaric olunub.\nQeyd edək ki, sosial şəbəkələrdə YPX əməkdaşının yük maşınları sürücülərindən rüşvət istəməsi barədə video yayılıb. Videogörüntünün Masallıda yerləşən yeni DYP postunda çəkildiyi, rüşvət alan polisin isə Vüqar Mehdiyev olduğu bildirilib.\nBu barədə xəbəri ilk unikal.org saytı yayıb. (Report)\nBakının iki polis bölməsinə yeni rəis təyin edilib\nİsraildə Korrupsiya ilə Mübarizə İdarəsinin rəisi özünü güllələdi


Əsas səhifə / Koronavirus / “Buster” doza ilə peyvəndlənmə “Peyvənd sertifikatı”nın müddətinə təsir göstərmir\nYeni növ koronavirus (COVID-19) əleyhinə peyvəndin üçüncü dozasının, yəni “buster” dozanın vurulması “Peyvənd sertifikatı”nın müddətinə təsir göstərmir. “Buster” doza ilə peyvəndləmə vətəndaşın yalnız “İmmunitet sertifikatı”nın müddətinə təsir göstərə bilər.\nBu barədə AZƏRTAC-ın sorğusuna cavab olaraq İcbari Tibbi Sığorta üzrə Dövlət Agentliyinin Marketinq və ictimaiyyətlə əlaqələr departamentindən məlumat verilib.\nMəlumata əsasən, COVID-19 xəstəliyinə yoluxmuş və “İmmunitet sertifikatı” əldə etmiş vətəndaş 6-cı aydan başlayaraq sertifikatın qüvvədəolma tarixi bitdikdən sonra yalnız 56 gün müddətində “buster” doza vurdura bilər. “Buster” dozanı vurdurmaqla vətəndaşın “İmmunitet sertifikatı” müddətsiz olur.\nQeyd edək ki, Nazirlər Kabinetinin Qərarına əsasən, “Peyvənd sertifikatı” müddətsiz olduğu halda, “buster” doza vurdurmadan verilən “İmmunitet sertifikatı”nın etibarlılıq müddəti isə 6 aydır. “Peyvənd sertifikatı” COVID-19 xəstəliyinə qarşı Azərbaycanda tətbiq olunan vaksinlərdən hər hansı birinin hər iki dozasını vurduran vətəndaşlara verilir. Əgər şəxs 1-ci dozadan 28 gün sonra 2-ci doza peyvənd vurdurursa, vətəndaşın “İmmunitet sertifikatı”nı “Peyvənd sertifikatı” ilə əvəz edir.


İnternatda 10 yaşlı uşağı yandırdılar\nBakıdakı internat məktəbində dəhşətli hadisə baş verib. İnternatdakı uşaqlardan biri digərini yandırıb.\n"Ucnoqta.az" anspress-ə istinadən xəbər verir ki, 11 saylı İnteqrasiya təlimli İnternat məktəbində baş verib. Surxay adlı uşaq internat yoldaşı Fatehin üzərinə qaynar su tökərək yandırıb. Nəticədə Quluzadə Fateh Rəfael oğlu qulaq və boyun nayihəsindən ağır yanıq xəsarətləri alıb. Hər iki uşağın 10 yaşında olduğu deyilir.\nBizə daxil olan məlumata görə hadisə 1 həftə əvvəl - 29 oktyabr tarixində axşam 21:30-da baş verib. Fateh xəstəxanaya aparılmadığından onun yanıqlarına infeksiya düşüb və açıq yaraya çevrilib.\nAzərbaycan Uşaq Fondu Bakı şəhər şöbəsinin sədri, hüquq müdafiəçisi Teymur Rzayev hadisədən xəbərdar olduğunu bildirdi: "Hadisənin səhəri günü, yəni 30 oktyabrda Mülkücahan müəllimə mənə zəng vuraraq dedi ki, internatda uşaq yanıb. Hadisənin axşam növbəsində törədildiyini bildirdi mənə. Hadisədən xəbər tutan kimi həmkarım, hüquq müdafiəçisi Nigar Hüseynqızı ilə birlikdə əvvəlcə Sabunçu rayon 14-cü Polis Bölməsinə getdik. Orada Yetkinlik yaşına çatmayanlarla profilaktik şöbəsinin əməkdaşı Rafiq İsmayılovla birlikdə İnternata yollandıq. Sözün düzü elə hadisə barədə məlumatlandırılmağından Rafiq bəy özü də təəccübləndi. Biz ora çatanda İnternatın direktoru Gülnarə Abdullayeva tək deyildi. Onun otağında təhsil nazirliyinin uşaq hüquqları müdafiəsi və deinstitutlaşma idarəsinin əməkdaşı Həbib Kərimov vardı. Belə başa düşdük ki, hadisə ilə əlaqədar bir araya gəlmişdilər. Biz içəri daxil olduqdan sonra Quluzadə Fatehin vəziyyəti ilə maraqlandıqda, hər ikisi belə bir hadisənin baş vermədiyini deyərək, təkzib etdi. Baş verənləri bizdən gizlətmək istədilər.\nMəsələnin nə yerdə olduğunu öyrənmək məqsədilə həmkarım Nigar xanımla birlikdə sərbəst araşdırma apardıqda məlum oldu ki, 2004-cü il təvəllüdlü Quluzadə Fateh Rəfael oğlunun yanıq xəsarətləri alması ilə bağlı heç bir xəstəxanaya və polis bölməsinə məlumat daxil olmayıb.\nƏn dəhşətlisi isə bu idi ki, bizə 10 yaşlı uşağın yatdığı yerdə yandırıldığını dedilər."\n5 Noyabr 2014 [11:23]\nAbşeronda 33 yaşlı kişi özünü asıb


Elmar Məmmədyarov: “Ermənistan regional sabitliyə və təhlükəsizliyə yeni təhdidlər yaradır”| Realpress.az\n“Ermənistan rəhbərliyinin son açıqlamaları göstərir ki, işğalçı ölkə Dağlıq Qarabağ münaqişəsinin dinc yolla nizamlanması prosesinin aktivləşdirilməsinə mane olmaq üçün əlindən gələni edir. Bununla da regional sabitliyə və təhlükəsizliyə yeni təhdidlər yaradır”.\nrealpress.az xəbər verir ki, Xarici İşlər naziri Elmar Məmmədyarov MDB Xarici İşlər Nazirləri Şurasının videokonfrans formatında keçirilən iclasında belə bəyanatla çıxış edib.\nNazir qeyd edib ki, Azərbaycan münaqişənin ən qısa zamanda siyasi həllinə sadiqdir:\n“Bununla yanaşı, danışıqlar əbədi davam edə bilməz. Həmçinin, danışıqlar güc tətbiqi, işğal və etnik təmizləmə nəticəsində yaranmış vəziyyətin davam etdirilməsinə və saxlanılmasına xidmət etməməlidir”.\nO xatırladıb ki, Azərbaycanın beynəlxalq səviyyədə tanınmış sərhədləri çərçivəsində bütün vasitələrlə ərazi bütövlüyünü bərpa etmək hüququ var:\n“Münaqişələr tezliklə dövlətlərin suverenliyi, ərazi bütövlüyü və sərhədlərinin toxunulmazlığı əsasında həll edilməlidir. Eyni zamanda, münaqişələrin həlli bölgədə regional və beynəlxalq təhlükəsizliyin, sosial tərəqqinin, regionda iqtisadi əməkdaşlığın möhkəmlənməsinə kömək edəcək”.


Giddy Gənclərdən Bir neçə Cüt kimi Olmağın Sevincləri - Cinsi Əlaqə\nGiddy Gənclərdən Bir neçə Cüt kimi Olmağın Sevincləri\nEtiraf edəcəm, həqiqətən xərcləməmişəm çox vaxt ayırmaq bəri ... deyək ... kollec.\nƏlbəttə ki, Marilyn ilə münasibətlərimin başlanğıcından (əlbəttə ki, kollecdə idi) deyil.\nİlk dəfə bir qızla görüşdüyümü xatırlayıram - orta məktəbdə, zirzəmidə, valideynlərim yuxarı mərtəbədə qonaq ikən. Yeni rəfiqəmlə mən yola çıxmaq üçün aşağıya getdiyimizi yaxşı bilən qonaqlar və hər dəfə zirzəmi pilləkənlərindən keçəndə yüksək səslə danışmağa, sanki enməyə hazırlaşdıqlarını söylədilər. Bizə divan anının ayrı tərəflərinə sıçrayış verilməsi.\nO gecə iki filmə 'baxdıq', amma 20 düymlük bir televizorun zəif yanıb sönən işığında dodaqlarımız ağrıyana qədər hazırladıq.\norta görünüşlü məşhurlar\nBöyüyəndə diqqətimizi yayındırırıq, elə deyilmi? Xüsusilə yelləncəklər olaraq, bir neçə dəqiqə görüşməyə meylliyik, amma sonra əllər burada və orada, uzun dillər anuslarda olmur.\nYoxsa bu yalnız mənəm? Bəlkə orada bir neçə addım atladım, amma düşünürəm ki, nəzəriyyəm sağlamdır.\nİlk görüşdə cinsi əlaqədə olma ehtimalı çox olduqda, daha çox diqqət və diqqət verilməli olan ön sevişmənin daha sadə xüsusiyyətlərinə çox vaxt ayırmamağa meyllisiniz.\nÇöldən çıxartmaq bir partlayışdır.\nİLGİLİ: Biri öpəndə bədəninizdə baş verən 9 qəribə şey\nÖpüşməyi həqiqətən sevən bir neçə yelləncək tərəfdaşım var və bunu da çox sevdiyim üçün onlarla başqalarına nisbətən daha çox vaxt ayıracağam, amma yenə də polyamory və münasibətləri araşdırmağımda məni gözləyənlərlə müqayisədə heç bir şey yoxdur.\nİlk dəfə poli qızlar ilə görüşmək üçün ətrafa baxmağa başladığımda, bir axşam keçmiş yelləncək oyun yoldaşı ilə çölə çıxdım, amma çox güman ki, poli bir tarix olduğunu düşündüm.\n'Cinsi əlaqəyə girməsən, poli bir tarix olduğunu biləcəksən' deyə poli gurumdan gəldi. Shira B. Katz .\nEtiraf edim ki, son seks gözləntiləri olmayan tarixlərimdən təxminən on iki il keçmişdi.\nBu uzun fasilədən və bir neçə illik uğurlu dalğalanma səbəbindən cinsi olmayan tarixlərin necə getdiyini həqiqətən unutmuşdum. Quruluşu necə edəcəyimi unutmuşdum - cinsi kərpic yolunda sıxışmayan münasibət barometrinin necə tənzimlənəcəyini unutdum.\nYuxarıda deyilənlərin hamısı penisimi dərhal tarixlərimin içərisinə basdığım kimi deyil. Uzun və ətraflı ön sevişmə qabiliyyətinə sahibəm; yalnız nadir hallarda başqa stimullaşdırma olmadan genişləndirilmiş istehsal etməyi əhatə edir.\nÇoxsaylı poli tarixlər , Gələn sadə zövqləri xatırlatdım ön sevişmədən əvvəl .\nOn iki ildə ilk dəfə dodaqlarım ağrıyana qədər qərar verdim. Nə möhtəşəm bir şey. Saat keçirmək dilləri öpmək və qarışdırmaq . Paltarın xaricində qızdırılan nəfəs alma anlarına qayıtmaq, iki qat cins arasından keçici əlaqəni yaşamaq.\nBunu unuturuq. Və bu ayıbdır.\nİLGİLİ: Öpüşmə bacarıqlarınızı yaxşılaşdırmaq üçün mütəxəssis tərəfindən təsdiqlənmiş 9 göstəriş\nonun üçün masaj edin\nBeləliklə, lövhədən zövq almağa çalışıram - yenidən Merilynlə, öpüş sənətindən zövq alan yelləncək tərəfdaşlarımla və rəfiqəmlə, saatlarla öpəcək kim ... məni sikdən tutub koridorda yataq otağına çəkmədən əvvəl.\nBir gecəni ləngitməyinizə, yenidən litseydə olmağınıza, bir az ağırlaşmağınıza və bir az ağırlaşmağa təşviq edirəm.\nBu, bizi gəncliyimizə, özümüzə, ortaqlarımıza və həyatımızda hamımızın kinli olmadığımız bir nöqtəyə bağlayan möhtəşəm bir təcrübədir. Zövq alın.\nrahat dostluq sitatları\npinqvin sevgi faktları\narsız motivasion sitatlar\nnağıl sonu sitatları


Türkiyə baş nazirindən ABŞ-la müharibə anonsu - 16.02.2018, Sputnik Azərbaycan\nTürkiyə baş nazirindən ABŞ-la müharibə anonsu\nBaş nazir Almaniyanın dövlət telekanalına müsahibə verib 16.02.2018, Sputnik Azərbaycan\nxəbərlər, afrin əməliyyatı, dünya\n16:24 16.02.2018 (Yenilənib: 19:19 16.11.2021)\n© Photo : AATürkiyənin baş nazir Binəli Yıldırım\nBaş nazir Almaniyanın dövlət telekanalına müsahibə verib\nBAKI, 16 fevral — Sputnik. Türkiyənin baş naziri Binəli Yıldırım Almaniyanın dövlət telekanalı olan ARD-yə özəl müsahibə verib. Türkiyə Silahlı Qüvvələrinin Azad Suriya Ordusu ilə birgə Afrin bölgəsinə başlatdığı hərbi əməliyyat barədə danışan Yıldırım deyib ki, əgər ABŞ terrorçularla birgə bizə qarşı vuruşsa, biz də onlarla savaşarıq.\n"Bizim ABŞ-a hər hansı təhdidimiz yoxdur. Türkiyə NATO-da Amerika ilə müttəfiq ölkədir. Təəssüf ki, onlar İŞİD terrorçularına qarşı başqa terror təşkilatı olan PYD ilə ittifaqa girdilər. Biz də deyirik ki, Türkiyə NATO ölkəsidir. PYD də NATO üzvü olan Türkiyənin sərhədlərini təhdid edir. Amerikaya PYD terrorçuları ilə birlikdə durma mesajı veririk. Çünki bu, müttəfiqliyə sığmaz, böyük dövlətə də yaraşmaz. Bizim problemimiz YPG/PYD ilədir. Amma, əgər ABŞ PYD tərəfdən bizə qarşı vuruşa, onlarla da savaşarıq", – Binəli Yıldırım qeyd edib.\nSputnik Azərbaycan "Timeturk"ə istinadən xəbər verir ki, Türkiyənin Suriyanın şimalındalı Afrin bölgəsinə başlatdığı hərbi əməliyyat 28 gündür uğurla davam edir. Türk ordusu və ASO Afrin şəhər mərkəzinə doğru irəliləyərkən 50-dən çox kənd, qəsəbə və strateji yüksəklikləri PYD-dən azad edib.


AÇ-2019: 3 güləşçimiz medal uğrunda mübarizəni davam etdirəcək\n19:57 11 Aprel 2019\nONA-nın məlumatına görə, dördüncü yarış günündə daha 4 qadın güləşçimiz mübarizəyə qoşulub.\nTatyana Varansova (53 kq) ilk mərhələdə ikiqat dünya və Avropa çempionuna müqavimət göstərə bilməyib.\nAlyona Kolesnik (57 kq) startda isveçli rəqibini elə ilk dəqiqədə "tuşe" ilə məğlub edib. Macar idmançıyla görüşə də yaxşı başlayan Kolesnik 5 xal fərqiylə önə çıxıb. Ancaq üstünlüyünü qoruya bilməyən Alyona xalçadan məğlub ayrılıb. Rəqib finala yüksəldiyi üçün yığmamızın üzvü aprelin 12-də təsəlliverici görüşə çıxacaq.\nTatyana Omelçenko (62 kq) da qitə birinciliyinə inamlı qələbəylə start verib. Yığma üzvü Norveç təmsilçisini vaxtından əvvəl üstələyib. Omelçenko daha sonra gücünü polşalı rəqibinə göstərib və adını yarımfinala yazdırıb. Ancaq finalın bir addımlığında bolqar güləşçiyə uduzub. Tatyana aprelin 12-də “bürünc” üçün güləşəcək.\nQeyd edək ki, qadın güləşi üzrə millimizin 3 üzvü bu gün bürünc medal uğrunda mübarizə aparacaq.\nTeqlər: Avropa çempionatı güləş qadın güləşi


Lizinq istehlak kreditlərini əvəz edə biləcəkmi? | Banco.az\nMüəllif: Pərviz Məmmədov, “Corporate Legal Consultancy” hüquq şirkətinin direktoru\n• Lizinq yolu ilə alınan əmlak alıcının deyil lizinq şirkətinin mülkiyyətindədir. Alıcı bu halda daha çox əmlakın icarəçisi statusuna yaxındır.\n• Lizinq yolu ilə nağd pul əldə etmək mümkün deyildir. Geriyə lizinq adlanan lizinq növündə alıcı özünə məxsus əmlakıd lizinq şirkətinə sataraq əmlakın satışından əldə etdiyi pulu götürür və daha sonra bir növ öz əmlakının icarəçisi kimi çıxış edir. Bu hal həmdə istehlak mallarının lizinqə verilməsi zamanı ƏDV- ni tənzimləmək məqsədi ilə tətbiq edilir.\n• Kredit yolu ilə aldığınız əmlak məhkəmə yolu ilə hərracda satıldıqda əgər əmlakın dəyəri borc məbləğinin həcmindən çoxdursa o zaman artıq qalan vəsait əmlakın sahibinə geri ödənilməlidir. Lizinqdə bu şans yoxdur. Əmlakın nə qiymətə satılmasından asılı olmayraq bütün vəsait lizinq şirkətinə çatır.


Gənc atalara » Yeni İslami Nəsil\nUşağın nadincliyinin, yaramazlığının və ən əsası itaətsizliyinin ən təsirli dərmanı bir ata olaraq onunla gün ərzində yarımca saat uşaqlaşmaqdır. Gizlənpaç, qaçdı-tutdu, top-top, gözübağlıca və s. oynamaqdır. Bunu etsəniz, nəticəsinə heyrətlənməyə bilməyəcəksiniz.\nSiz onu məmnun etdiniz deyə, o da sizi məmnun etmək üçün əldən-ayaqdan gedəcək və həm sevinc, həm də kədərini sizinlə bölüşəcək. Çünki qarşısında onun dünyasını anlayan və yaşayan bir ata görmüş olacaq. Təsəvvür edin, beş yaşlı qızım məni o qədər məmnun etməyə çalışır ki, mən onunla gizlənqaç kimi uşaq oyunları oynadıqdan sonra sıxıldığımı görüb “Ata, bəsdir uşaq oyunları oynadıq. Gəl biraz da kişi oyunları oynayaq” deyib, əlinə taxta götürüb, uşaq ağlı ilə məni əyləndirmək üçün başlayır mənimlə qılınclaşmağa.\nUşaqlar daim sərt, kobud, soyuq, uşağı uşaq hesab edib onunla ciddi-ciddi söhbət etməyən valideynin şapalağının qorxusundan özünü ağıllı uşaq kimi apara bilər. Amma o həmişə problemlərini atasından gizlədəcək. Çünki düşünəcək ki, ata böyükdür, uşaqların halından anlamaz. Beləliklə özünə dostu kənarda axtaracaq. Siz isə bir ata olaraq öz övladınızdan bixəbər hala düşəcəksiz.\nUşaqlarınıza qarşı kompleksli olmayın. Əgər həyətiniz yoxdursa, düşün binanın qabağına, lap elə gedin parka və otuzca dəqiqə uşaqlaşın, nostalji hisslər yaşayın. Qoyun\nqonşular sizə səy, dəli, başdan xarab desinlər. Onlar elə düşündükcə, siz sevinin. Bilin ki, doğru yoldasınız.\nQeyd: Uşaqlaşdıqca insan müdrikləşir. İnsanın həyat haqqındakı idrakı yenilənir.İnanmırsınızsa, sınayın!\nDəstəmaz haqqında bilmədiyiniz 10 heyrətamiz gerçək


22:30, 14 dekabr 2019 versiyası\n22:27, 14 dekabr 2019 versiyası (redaktə)\n22:30, 14 dekabr 2019 versiyası (redaktə) (əvvəlki halına qaytar)\nTürkiyənin ilk partiyasının yaradılması ideası hələ istiqlal müharibəsi dövründə yaranmışdı. []-cu il [[4 sentyabr|4]]-[[11 sentyabr]]da keçirilən Sivas Konqresində ölkənin müxtəlif yerlərində işğalçılarla mübarizə aparmaq üçün yaradılan təşkilatlar bir cəmiyyətdə birləşdirildilər. []-ci il [[23 aprel]]də bu cəmiyyət əsasında TBMM quruldu. Konqresin fəaliyyətdə olduğu günlərdə, daha dəqiq desək [[9 sentyabrdasentyabr]]da Mustafa Kamal Paşa tərəfdarları ilə birlikdə Xalq Firqəsini yaratdı (partiyanın yaradılış günü [[11 sentyabr]] qəbul edilir). Türkiyə müstəqilliyinin ilk illərindən etibarən iqtisadi böhran içərisində idi. İstiqlalın əldə edilməsinə baxmayaraq Osmanlı dövründə olan problemlər qalırdı. Əhalinin böyük bir qismi yoxsulluq və səfalət içərisində yaşayırdı. Ölkənin siyasi mühitində yeniliyin lazımlığını Mustafa Kamal Paşa da başa düşür və müxalif bir partiyanın yaradılmasını məqbul görürdü. Həmçinin məclisdə millətvəkilləri arasında yaranan fikir ayrılığı prosesi daha da sürətləndirdi.\n[]-cü ildə aralarında Kazım Qarabəkir, Rauf Orbay, Bəkir Sami, Adnan Adıvar kimi istiqlal müharibəsinin komandirlərinin olduğu bir qrup TBMM üzvü Tərəqqipərvər Cümhuriyyət Partiyasını yaratdı. Partiya []-ci ildə hakimiyyətə qarşı yönəlmiş,\nedilənlər arasında TCP üzvləridə var idi. Lakin Mustafa Kamal Kazım Qarabəkir başda olmaqla istiqlal müharibəsində fəal iştirak etmiş bəzi hərbiçilərə əfv vermiş və edamdan azad etmişdir. Çoxpartiyalı, demokratik sistemə keçid üçün növbəti cəhd []-cu ildə edilir. Fəthi Okyarın rəhbərliyi ilə [[12 avqust|avqustun 12]]-si Sərbəst Cümhuriyyət Firqəsi (Partiyası) yaradılır. SCF-nin üzvlərindən biri Aydınlı Adnan Menderes idi. Partiyanın yaradılmasını şəxsən Atatürk Okyardan xahiş etmişdi.\nAncaq bu partiyada uzun yaşamır və [[17 dekabr]]da bağlanır. SCF CHP-dən fərqli olaraq mərkəz sağ siyasi pozisiyasını və iqtisadi liberalizm, cümhuriyyətçilik, milliyətçilik idealarını müdafiə edir, Atatürk idealogiyasına qarşı çıxmırdı. Lakin buna baxmayaraq tez bir zamanda yeni partiyada Atatürkçülüyə qarşı çıxan qüvvələr meydana gəlməyə, çoxalmağa başladı. Belə bir vəziyyətdə Fəthi Okyar Mustafa Kamalla məsləhətləşərək partiyanı buraxdı. Beləliklə antidemokratik, avtoritar bir sistem sayılan tək partiyalı sistem daha 16 il mövcud oldu.\nMənbə — "https://az.wikipedia.org/wiki/Xüsusi:MobileDiff/4966621"


Kanada məhkəməsi Xamneyini terrorçuluqda ittiham etdi- 1 milyardlıq təzminat davası açılır\nKanada məhkəməsində İranın ali dini lideri Seyidəli Xamneyi haqqında qərar çıxarılıb. Türkiyə mediasının verdiyi məlumata görə, Xamneyi terror cinayətində ititham olunur.\nKanadanın Ontario vilayətinin məhkəməsi çıxardığı qərarda İranın ali lideri və dövlətin digər yüksək rütbəli rəsmiləri Ukraynaya aid sərnişin təyyarəsinin vurulmasında suçlandırılır.\nKanada məhkəməsi bu işə təyyarədə həlak olan 4 nəfərin yaxın qohumları tərəfindən verilən şikayət əsasında baxıb.\nMəhkəmə təyyarənin vurulmasını terror fəaliyyəti kimi qiymətləndirib. Məhkəmə qərarında İran İslam Respublikası, İran Silahlı Qüvvələri, İnqilab Keşikçiləri Qvardiyası, İranın ali dini lideri Seyidəli Xamneyi, habelə Məhəmməd-Hüseyn Əfşardi, Hüseyn Salami, Seyid Əbdülrəhim Musavi və Əmir Əli Hacızadə terror aktının təşkilində ittiham edilir.\n“Xamneyi ilk dəfə terror cinayətindən məhkum edilir. Bu məhkəmə davasını qohumları həlak olan 4 nəfərlə birlikdə açmışıq. Bu ilk addımdır. Məhkəmədə qalib gəldik. Müvafiq hüquqi prosedurlar başa çatdırdıqdan sonra İrana 1 milyard dollarıq təzminat davası açacağıq”-deyə, məhkəmə davası açan Mehrzad Zarei bildirib.\nQeyd edək ki, 8 yanvar 2020-ci il tarixində Ukrayna “Hava Yolları Şirkəti”nə aid "Boeing 737" markalı sərnişin təyyarəsi Tehran hava limanından havaya qalxdıqdan az sonra vurulub. Xomeyni Beynəlxalq Hava Limanından qalxan təyyarənin İran İslam İnqilabı Keşikçiləri Qvardiyası (SEPAH) tərəfindən raketlə vurulduğuna dair iddialar var idi.\nTerror aktı zamanı həlak 176 sərnişindən 63-ü Kanada vətəndaşı olub.\nİranın dini lideri Xamneyi Kanada ittiham


XİN 2011-ci İLİN FƏALİYYƏT PRİORİTETLƏRİNİ AÇIQLAYIB\n08-01-2011 | 13:16\nXarici İşlər Nazirliyi 2010-cu il üçün yekun hesabat açıqlayıb. Hesabatda bildirilir ki, son bir ərzində əsas fəaliyyət prioriteti ərazi bütövlüyünün bərpasında irəliləyişin əldə edilməsi, beynəlxalq aləmdəki etimadının artması və əməkdaşlıq əlaqələrinin genişlənməsi olub.\nHesabatda bildirilir ki, ötən il Ermənistan-Azərbaycan münaqişəsinin beynəlxalq hüququn norma və prinsipləri əsasında Azərbaycanın ərazi bütövlüyü çərçivəsində həlli üzrə danışıqlar davam etdirilib. Müzakirələr 2009-cu ilin dekabrında Minsk Qrupu həmsədrləri tərəfindən təqdim edilmiş yenilənmiş Madrid prinsipləri əsasında aparılıb. Azərbaycan prezidenti İlham Əliyev və Ermənistan prezidenti Serj Sarkisyan arasında il ərzində, Rusiya prezidenti Dmitri Medvedevin vasitəçiliyi ilə Soçidə, Sankt-Peterburqda və Həştərxanda üç görüş keçirilib. Son görüş nəticəsində tərəflər ATƏT-in Minsk Qrupu və Beynəlxalq Qırmızı Xaç Cəmiyyətinin vasitəçiliyi ilə hərbi əsir və girovların, həmçinin, atəşkəs rejiminin pozulması nəticəsində həlak olmuş şəxslərin cəsədlərinin qaytarılmasına dair birgə bəyanat qəbul ediblər. Bunun nəticəsində Azərbaycanın Milli Qəhrəmanı Mübariz İbrahimov və şəhid Fərid Əhmədovun cəsədlərinin vətənə qaytarmaqla, torpağa tapşırılması mümkün olub.\nErmənistan-Azərbaycan münaqişəsinin nizama salınmasının başlıca prinsiplərinin razılaşdırılması istiqamətində atılmış ən mühüm addımlardan biri ATƏT-in Minsk Qrupunun həmsədr dövlətlərin başçılarının Kanadanın Muskoka şəhərində verdiyi birgə bəyanat olub. Bəyanatda dövlət başçıları tərəfindən münaqişənin həlli üçün işğal edilmiş ərazilərin azad edilməsi, məcburi köçkünlərin öz doğma torpaqlarına qaytarılması və digər prinsipləri nəzərdə tutan mərhələli həllinin zəruriliyi vurğulanıb”. Sənəddə həmçinin 2010-cu ilin 19-20 noyabr tarixlərində Lissabonda keçirilmiş NATO-nun Zirvə görüşünün yekun Bəyannaməsində regional ölkələrin, o cümlədən Azərbaycanın ərazi bütövlüyü, müstəqilliyi və suverenliyinin dəstəkləndiyi və regional münaqişələrin məhz bu prinsipləri nəzərə almaqla həllinə çağırıldığı qeyd edilir. Yekun hesabatda həmçinin 2011-ci ilin xarici siyasət oriyentirləri də öz əksini tapıb. Belə ki, bu il ilk növbədə Azərbaycanın ərazi bütövlüyü əsasında Ermənistan-Azərbaycan münaqişəsinin nizamlanması məsələsində yüksək səfərbərlik, Xəzəryanı bölgədə mehriban qonşuluq əlaqələrinin saxlanılması və zəngin karbohidrogen ehtiyatlarının ixracı və nəqlində ən sabit və etibarlı ölkə qismində mövqeyimizin möhkəmləndirilməsi məsələləri yer alır.


24 İyn. 08:43\nÖlkədə təhsilin səviyyəsinin yüksəldilməsi, o cümlədən də müəllimlərin rifahının yaxşılaşdırılması istiqamətində bir sıra addımlar atılsa da, bölgələrdə, xüsusilə də ucqar kəndlərdə müəllim çatışmazlığı özünü qabarıq şəkildə göstərməkdədir. Ucqar bölgələrə şagirdlərə dərs keçmək üçün göndərilən müəllimlərin bir hissəsi də müəyyən vaxtdan sonra orada dayanmır və geri dönür.\nQeyd etdiyimiz kimi, Azərbaycanda bəzi məktəblərdə müəllim çatışmazlığı hökm sürür. Bu da həmin təhsil müəssisələrində eyni müəllimin bir neçə fənni tədris etməsinə səbəb olur. Belə bir problem Lerik, Astara, Cəlilabad, Yardımlı, Lənkəran, Kürdəmir, Şamaxı, Quba və İsmayıllıda yaşanır. Adıçəkilən rayonlarda musiqi, təsviri incəsənət, kimya, rus dili, biologiya, ingilis dili, fizika kimi fənlər üzrə dərs deyəcək müəllimlərə ehtiyac var.\nMaraqlıdır, ucqar ərazilərdə pedaqoq çatışmazlığının səbəbi nə ilə bağlıdır? Kadr sayı yetərincə deyil, ya müəllimlər bölgələrdə çalışmaq istəmir?\nNadir İsrafilov: “Gənc müəllimlər kəndə getməkdən çəkinirlər, bu da onların şəraitə qane olmamaları ilə bağlıdır”\nTəhsil Nazirliyi yanında İctimai Şura sədrinin müavini Nadir İsrafilovun sözlərinə görə, son illər ölkədə gənc müəllimlərin regionlarda işləməyə həvəsləndirilməsi istiqamətində tədbirlər həyata keçirilir, lakin bu istiqamətdə işlərin davam etdirilməsi zəruridir: “Onların əksəriyyəti Bakıda işləmək istəyir. Bəzi bölgələrdə müəllim çatışmazlığı var və elə olur ki, məsələn, tarix müəllimi coğrafiyadan da dərs deyir. Niyə kadrlar kifayət etmir? Çünki gənc müəllimlər kəndə getməkdən çəkinirlər. Bu da onların şəraitə qane olmamaları ilə bağlıdır. Regionları inkişaf etdirərkən təkcə yeni məktəblər tikmək yox, həm də müvafiq infrastrukturu - klublar, mədəniyyət evləri və s. yaratmaq vacibdir. Məsələn, kəndə gənc müəllim gəlir və şəhərdən sonra orada yaşamaq onun üçün uyğunsuzdur. Onun tamhüquqlu asudə vaxtını təmin etmək lazımdır. Bölgələrdə də kifayət qədər ixtisaslı kadrların olması lazımdır. Qarabağ məsələsi həll olunduğu üçün işğaldan azad edilmiş rayonlarda müəllimlərə ehtiyac yaranacaq. SSRİ-də elə bir dövr olub ki, kənd məktəblərində kadr çatışmazlığı var idi, ali pedaqoji təhsilli müəllimlər az idi, haradasa 10-15% civarında idi. Sonra 1973-cü ildə radikal qərar verildi: kənd məktəblərində işləyənlər hərbi xidmətdən azad edildi. O zaman təhsil strateji sahə hesab olunurdu. Çoxlu sayda gənc müəllim kəndə dərs deməyə getdi, kadrlarda xeyli cavanlaşma oldu. Önəmli olan odur ki, kəndlərdə müəllimlər mənzillə təmin olundular. Bəziləri rayonlarda ailə qurub, həmişəlik orada qaldılar”.\nElşən Qafarov: “Aylıq 5-6 saat dərsə görə ucqar rayonlara gedib xarici dil, fizika, kimya, informatika müəllimi işləmək istəyənlər, demək olar ki, yoxdur”\nTəhsil eksperti Elşən Qafarov bildirdi ki, bu gün bəzi bölgələrdə fəaliyyət göstərən məktəblərdə müəllim çatışmazlığı var. Xüsusən də xarici dil fənləri üzrə müəllim çatışmır: “Aylıq 5-6 saat dərsə görə ucqar rayonlara gedib xarici dil, fizika, kimya, informatika müəllimi işləmək istəyənlər, demək olar ki, yoxdur. Bu səbəbdən də regionlarda müəyyən fənlər üzrə müəllim çatışmazlığı müşahidə olunur. Vəziyyətdən çıxış yolu differensiallaşmış əmək haqqı sisteminin tətbiqidir. Hesab edirəm ki, hər bir müəllim əldə etdiyi uğura görə fərqli əmək haqqı almalıdır. İnanıram ki, sertifikasiyadan sonra müəllimlər müəyyən kateqoriyalara bölünəcək və differensiallaşmış əmək haqqı tətbiq ediləcək. Sertifikasiya mümkün qədər tez keçirilməlidir ki, qeyri-peşəkar, yaxud da peşəkarlıq səviyyəsi aşağı olan müəllimlər peşəkarlarla əvəzlənsin”.


Ramazanın 26-cı günü: dua, imsak və iftar vaxtı | 24saat\n24saat.org Trend-ə istinadən bildirir ki, Qafqaz Müsəlmanları İdarəsinin açıqladığı Ramazan təqviminə əsasən, iyulun 2-də Bakıda imsak saat 03:13, iftar isə saat 20:31-dədir.BUNLARA DA BAXIN\n“Allahumməc-əl sə-yi fihi məşkura. Və zənbi fihi məğfura. Və əməli fihi məqbula. Və eybi fihi məstura. Ya əsməəs-samiin”.\tTərcüməsi:\n“Instagram”da ən çox izlənən 10 azərbaycanlı gözəl – FOTOLAR


BIR TƏCRüBƏLI CüTçü üçüN HANSI SƏNƏDLƏR TƏLƏB OLUNUR: BAXIŞ VƏ MƏSLƏHƏTLƏR - SUALLARA CAVABLAR - 2020\nFarmer Sənədləri: Yeni başlayanlar haqqında göstərişlər\nBaşlanğıc bir cütçünüz və ya yalnız bir olmaq istəyirsiniz? Və ya, bəlkə, siz təsərrüfatın məhsullarını satmaq istəyirsiniz? Qəribədir, çünki sevimli biznes bir mənfəət yaratsa, nə gözəl ola bilər? Lakin birinci və ikinci hallarda zəruri sənədlər tələb olunur. Əlbəttə ki, bir neçə dəfə düşündünüz. Beləliklə, fermer üçün hansı növ sənədlər lazımdır, bir araya gəlin.\nƏsasların əsasları və ya harada başlamaq lazımdır?\nSərvətsiz sənədlərin hazırlanması hər hansı təsərrüfatın ən mühüm təşkilati anlarından biri adlandırıla bilər. Təsəvvür edin ki, artıq bir torpaq sahəsini satın almış və ya kirayə etmişdiniz, lazımi resursları, avadanlıqları, heyvanları və quşlarını - bir sözlə, öz işinizi başlamaq üçün hər şeyi satın aldıq. Ancaq bunu müvəffəqiyyətlə yerinə yetirmək mümkün olacaq, lazımlı sənədlər olmadan bir şey satmırıq? Cavabın açıq olduğunu düşünürük. Fəaliyyətlərin müxtəlif növləri üçün ümumi standart müqavilələr və bir sahəyə xüsusi tələb olunan tələblər tələb olunacaqdır. Həm də satılan məhsulların müxtəlif növlərindən fərqlənəcəklər.\nBütün sənədləri mümkün qədər tez və düzgün etmək üçün mütəxəssislərin məsləhətindən istifadə etməyi məsləhət görürük. Ancaq əsas nöqtələri və qaydaları bilmək lazımdır.\nBeləliklə, əkinçiliyin istəyirsinizsə, ilk növbədə, təsərrüfat üçün torpaq və ya sahə sənədləri lazımdır. Bunu öz evinizdə edirsinizsə, deyirsiniz, həyətdə, hər şey daha asandır. Digər hallarda, saytın sahibliyi və ya icarəsi üçün tələb olunan sənədlər. Hər şey əlbəttə ki, əkinçiliklə məşğul olmaq üçün imkanlarınıza və arzularınıza çox asılıdır. Biz yalnız bu dəfə hesablayarkən biznesin gəlirliliyini, yəni nə qədər vaxt qazandığınızı nəzərə almaq lazımdır.\nBu sənədləri bitirdikdən sonra ən yaxın vergi dairəsini ziyarət etməli və sonrakı prosedurları təşkil etməlisiniz. Bunun ardından, təsərrüfatın yerli hakimiyyət orqanları ilə qeydiyyata alınmasıdır. Ərzaq satarsanız, sanitar-epidemioloji və baytarlıq xidmətlərinin icazəsi almaq vacibdir. Vergidə vergilərin ödənilməsi və vergi "endirimlər" sistemi haqqında məlumat verilməsi üçün vergidən öncə vacibdir. Lazımi sənədlərin nümunələri və onların qeydiyyatı sistemi haqqında ətraflı məlumat əldə edə bilərsiniz - //docs.cntd.ru/.\nTəcrübəli cütçülərin qısa siyahısı:\nholdinqin qeydiyyatı haqqında sənədlər (vəzifə öhdəliyi, xüsusi vergi rejimi);\nvergi uçotu orqanı;\nPI Vahid Dövlət Reyestrindən çıxarış;\nDövlət Statistika Komitəsindən OKFED kodları ilə bildiriş;\nMəhsulları bazarda və ya pərakəndə zəncirlərdə satma icazəsi.


MATC.AZ: "Gözlənilməz təklif oldu" - "Zirə"nin yeni çalışdırıcısı\n09 Oktyabr 2019, 17:48\n"Mənim üçün bir az gözlənilməz, amma xoş bir təklif oldu". Matc.az saytının məlumatına görə, bunu "Zirə"nin yeni baş məşqçisi Zaur Həşimov deyib.\nDünən istefaya göndərilən Samir Abasovu əvəzləyən gənc mütəxəssis klubun feysbuk səhifəsinə fikirlərini bildirib: “Əvvələr də “Zirə”də çalışmışam. Bu klub mənim üçün doğmadı. “Zirə”də çalışanları da tanıyıram, bura mənə yad deyil. Çalışacam mənə tapşılıran işi uğurla yerinə yetirim. Köməkçilərimdən yalnız qapıçıların hazırlığı üzrə məşqçi Anar Niftəliyevin adı məlumdu. Digərlərinin kimliyinə isə yaxın günlərdə aydınlıq gələcək”.\nQeyd edək ki, Zaur Həşimov "Zirə" ilə mövsümün sonuna qədər müqavilə bağlayıb.\n"Bavariya" və "Barselona" çətin səfərdə\n25 Fevral 2020, 23:20\nAFFA-dan dalaşan futbolçulara sərt cəza, “Qarabağ”a\n25 Fevral 2020, 18:19\n25 Fevral 2020, 17:54\nMillimizin baş məşqçisi və qapıçısı “Xocalıda\n25 Fevral 2020, 17:37\nYüksək Liqada XVII turun təyinatları 620\nMillimizin baş məşqçisi və qapıçısı “Xocalıda can qaldı” adlı sərgidə 610


“Kristal Abşeron”: “Xəyallarınızı başınıza uçururuq” – Yenicag.Az\n“Bu gün istilik problemi ilə əlaqəli komendantlığa yaxınlaşdım. Bildirdim ki, sizin işinizi bacarmamağınız, öhdəliklərinizi yerinə yetirə bilməməyiniz səbəbindən bizim ailələrimiz, körpələrimiz, yaşlı valideynlərimiz əziyyət çəkir. İstilik problemi nə vaxt həll olunacaq? Komendantın cavabı: 2 günə, 5 günə, 1 həftəyə, biz özümüz də bilmirik nə vaxta həll olunacaq. Amma çalışırıq. Səbəb kimi qazın olmaması göstərilir. Sözsüz ki, bu bir nağıldır. “Azəristiliktəchizat”ın binaları 15 noyabrdan etibarən istiliklə təmin olunubdur. Eyni ölkənin ərazisində yerləşməsinə baxmayaraq, “Kristal Abşeron” mənzillərə istilik verə bilmir. Demək ki, Kristal ayrıca planetdir. Respublika içində respublikadır. Hansı ki, öz qanunları var. Diqqət yetirin! Külli miqdarda pullarımızı mənimsəyən MTK heç özü də problemin nə zaman həll olunacağını bilmir. Minlərlə insanın taleyi, sağlamlığı onlara maraqlı deyil. Onları yalnız pul maraqlandırır”.\nTarix: 02.12.2017 - 21:34\nOxunma sayı: 16651\nsakinlərkommunalkristal abşeronKristal Abşeronda özbaşınalıqAğalar VəliyevMTK\nQHT-lərə Dövlət Dəstəyi Şurasında yubiley mərasimi keçirildi\n22 saat öncə 3756\n12 saat öncə 2265\n12 saat öncə 1814\nBakının bu ərazisi susuz qaldı – Magistral kəmərdə qəza\n11 saat öncə 1545\n9 saat öncə 1293\n2 gün öncə 12113\n2 gün öncə 8141\n5 gün öncə 6985\n6 gün öncə 5831\n2 gün öncə 5462\n4 həftə öncə 14141\n4 həftə öncə 8148\nDÇ-2018: Belçika darmadağınla qalib gəldi – YENİLƏNİR... İyun 23, 17:57\nAna 8 yaşlı uşağını seks üçün 100 dollara satarkən tutuldu – TƏFƏRRÜAT... İyun 23, 17:40\nYanmamaq üçün özlərini hündürmətəbədən atdılar, amma… – VİDEO... İyun 23, 17:21\nAzərbaycanlı aparıcıdan ehtiraslı fotosessiya – FOTOLAR+VİDEO... İyun 23, 16:32\nİlham Əliyev bu şəxsləri təltif etdi – SİYAHI... İyun 23, 14:59


Qafqazın şərab marşrutu xarici bazarlara təqdim ediləcək | Report.az\nQafqazın şərab marşrutu xarici bazarlara təqdim ediləcək\nQafqazın şərab marşrutu xarici bazarlara təqdim ediləcək “Bu gün Bakıda Azərbaycan, Gürcüstan və Rusiyanı əhatə edən ilk şərab marşrutunun yaradılması regionda turizmin daha geniş təbliğinə imkan verə bilər”.\n27 Yanvar , 2020 11:59\n“Bu gün Bakıda Azərbaycan, Gürcüstan və Rusiyanı əhatə edən ilk şərab marşrutunun yaradılması regionda turizmin daha geniş təbliğinə imkan verə bilər”.\n"Report" xəbər verir ki, bunu Azərbaycan Turizm Bürosunun baş icraçı direktoru Florian Zenqstşmid Bakıda Qafqazın şərab marşrutunun yaradılması ilə bağlı assambleyada deyib.\nO vurğulayıb ki, Azərbaycan şərab turizmini genişləndirimək əzmindədir: “Bunun üçün həmkarlarımızla uğurlu təcrübəni bölüşəcəyik. Şərab marşrutunun yaradılması ilə həmçinin şərabçılıq sahəsində olan təcrübəmizi genişləndiririk. Şərabçılıq Azərbaycan üçün strateji əhəmiyyət kəsb edən sahəsidr. Qafqazın şərab marşrutunun yaradılması isə turistlərə bir sıra ölkələrə səfər etmək şansı verir”.\nXatırladaq ki, Qafqazın şərab marşrutunun əhatə etdiyi ölkələr bu il silsilə tədbirlər həyata keçirərək marşrutun beynəlxalq platformalarda tanıdılmasında, həmçinin ölkələr arasında mədəni və turizm mübadiləsinin yaradılmasında fəal iştirak edəcəklər.\nJurnalistlərə açıqlama verən Azərbaycna Turizm Bürosunun turizm məhsulunun inkişafı sektorunun müdiri Şərifə Həsənova usə bildirib ki, Azərbaycan, Gürcüstan və Rusiya ilə birlikdə Avropa Şurası ilə 2020-ci ildə şərabçılıq sahəsində əməkdaşlığı əhatə edən saziş imzalayıb: “Bununla da 3 ölkə birlikdə fəaliyyət planı həyata keçirəcək. Turistlər şərab marşrutu üzrə hər 3 ölkəni əhatə edən şərab turizmini kəşf edəcəklər. Bu marşrutun elementləri müəyyənləşdiriləcək və onların üzərində işarələnmə olacaq. Hazır marşrutu həm Avropa Şurası, həm də yerli resurslar xarici bazarlara təqdim edəcək. Üç ölkənin tur operatorları bu turizm marşrutunu təbliğ edəcəklər”.


Pompeonun səfərindən sonra ABŞ Avropada fəallaşır - XALQQAZETI.COM\nPompeonun səfərindən sonra ABŞ Avropada fəallaşır\nAmerikanın dövlət katibi Mayk Pompeonun Brüsselə səfərinə ekspertlər böyük maraq göstərdilər. Səfər sentyabrın 2-3-də baş tutub. Maraqlıdır ki, təxminən eyni vaxtda Amerika Şərqi Avropada, Rusiya isə Cənubi Qafqazda daha böyük fəallıq nümayiş etdiriblər. Hər bir halda M.Pompeonun danışıqları gizli aparması və mətbuata informasiyaların verilməməsi səfərə xüsusi məzmun verib. Ekspertlər Amerika ilə Avropa İttifaqının hansı məsələlər üzrə və hansı məzmunda müzakirələr apardığına ciddi maraq göstəriblər. Bu kontekstdə amerikalı rəsminin Brüssel səfərinin geosiyasi tərəfləri üzərində geniş dayanmağa ehtiyac görürük.\nSon bir neçə ildə ekspertlər ABŞ-Aİ münasibətlərindən daha çox neqativ aspektdə bəhs edirlər. Səbəb isə Donald Trampın “ilk öncə Amerika” tezisi fonunda Avropa ilə münasibətlərə yeni çalarlar gətirmək istəyi ilə bağlıdır. O cümlədən Avroatlantika məkanının siyasi-iqtisadi parçalanma ehtimalının çox olmasından danışılır. Bunlar faktsız deyilən fikirlər deyil. D.Tramp təhlükəsizlik, ticarət, hərbi, iqtisadi və hətta iqlim məsələlərində Brüsselin maraqlarını gözləmir. O, daim Amerikaya qarşı haqsızlıq olduğunu deyir.\nBu sırada avropalı rəsmilər Vaşinqtonun ikiqat vergi siyasətini, İranla imzalanmış sazişdən çıxmasını, Çinə qarşı ticarət müharibəsində Avropa şirkətlərinin maraqlarının nəzərə alınmamasını yaxşı qarşılamırlar. Üstəlik, D.Tramp NATO çərçivəsində Avropa ölkələrini maliyyə cəhətdən ciddi sıxışdırmaqdadır. O, təşkilata ödəmələrin artırılmasını tələb kimi qarşıya qoyub. Həmin kontekstdə digər məsələ Almaniya və Fransanın vahid Avropa ordusu yaratmaq təşəbbüsü ilə çıxış etməsi ilə bağlıdır. Bu aspektdə də ənənəvi müttəfiqlər arasında ciddi fikir ayrılığı qalmaqdadır.\nD.Tramp, xüsusilə, Fransa Prezidenti Emmanuel Makronla fərqli mövqedədir. İqlim və təhlükəsizlik məsələlərində D.Tramp E.Makronu qətiyyən qəbul etmək istəmir. Əlbəttə, burada “Breksit” prosesinin işə düşməsində ABŞ Prezidentinin aktiv rolunu da Brüssel nəzərə alır. D.Tramp açıqca Londonda “Breksit” tərəfdarı olan siyasi kəsimi dəstəkləyir və ona böyük vədlər verir. Bura iqtisadi əlaqələr və nəhəng sazişlərin imzalanması daxildir.\nABŞ–Aİ münasibətlərinin məzmunu baxımından məsələnin başqa tərəfi Vaşinqtonla Brüsselin Çin, İran və Rusiya ilə bağlı tutduqları mövqe ilə bağlıdır. ABŞ İranla nüvə sazişindən çıxıb, ancaq Avropa bu məsələdə onu dəstəkləmir. Hətta Avropa şirkətləri İranla əməkdaşlığa davam etmək arzularını tez-tez dilə gətirirlər. Rəsmi olaraq Almaniya və Fransa İran məsələsində ehtiyatlı və konstruktiv mövqe tutmağa üstünlük verirlər.\nÇinlə bağlı vəziyyət də Amerikanın xeyrinə deyil. Avropanın böyük dövlətləri Pekinlə əməkdaşlığı davam etdirirlər. Hətta Çinin təsis etdiyi böyük bir banka Böyük Britaniya, Almaniya və Fransa da qoşulub. Avropalıların Çinlə ticari əlaqələri yaxşı səviyyədədir. Rusiyaya münasibətdə tərəflər arasında çox məsələlərdə uyğunluq varsa da, bəzi incəliklər üzrə fikir ayrılığı qalır. Bütövlükdə götürdükdə, ABŞ-la Aİ-nin münasibətlərində problemlər az deyil.\nBuradan nəticə çıxarılır ki, Vaşinqtonu Avropa İttifaqı ilə münasibətlərin gələcəyi maraqlandırır. Özü də Amerika rəhbərliyi ümid edir ki, təşkilatın yeni rəhbərliyi əvvəlkindən fərqli mövqe tutacaq. Hər halda Vaşinqton buna ümidlidir. Onu Avropa istiqamətində aktivləşdirən səbəblər isə kifayət qədərdir. Yuxarıda vurğulanan məqamlarla bərabər bütövlükdə Qərbin xarici siyasətində özünü göstərən müəyyən ayrılmalara son qoyulmalıdır. Bunu yalnız Avroatlantika məkanının gələcəyi üçün deyil, həm də hazırkı güclü geosiyasi rəqiblərə Qərbi siyasi, geosiyasi, təhlükəsizlik, iqtisadi, ticari və digər sahələr üzrə parçalamaq şansı verməməklə əlaqələndirirlər.\nKonkret olaraq, Rusiya və Çin Amerika ilə Avropa arasında müxtəlif qlobal məsələlərə yanaşmada fikir ayrılığı yaratmağa cəhd göstərirlər. Bu kontekstdə Moskva və Pekinin apardığı kibermüharibəni təhlükəli hesab edirlər. İndi Tramp ümid edir ki, Aİ-nin yeni rəhbərliyi bu kimi təhlükələri dərindən dərk edib Vaşinqtonla birgə hərəkət edəcək. Müzakirə edilən mövzulara baxdıqda isə, bu məqamı daha aydın təsəvvür etmək olur.\nM.Pompeonun Aİ Şurasının yeni prezidenti ilə real təhlükələrdən birgə müdafiənin təşkili, zərərli xarici aktivliyə qarşı mübarizədə yeni strategiya və antiterror məsələlərini müzakirə etməsi haqqında məlumatlar yayılır. Bunların hər birinin arxasında geniş fəaliyyət tələb edən məsələlər dayanır. Müdafiə məsələsində Aİ-nin özünün müstəqil ordusunu yaradıb-yaratmaması aktualdır. Vaşinqton buna qarşıdır, Parislə Berlin isə avropalıların öz ordusunun yaradılmasında israr edirlər. “Xarici təhlükələr” ifadəsi altında isə başlıca olaraq Rusiya və Çinin informasiya savaşı nəzərdə tutulur. Hərçənd, buraya beynəlxalq terror təşkilatlarının fəaliyyəti də daxildir.\nBeləliklə, ABŞ dövlət katibinin Avropa turnesinin çox vacib məsələlərlə bağlı olduğu haqqında nəticə çıxara bilərik. Bütövlükdə, Qərb qlobal geosiyasi proseslərdə təşəbbüsü əldən verməməyə çalışır. İndiki halda bunun nə dərəcədə mümkün olub-olmayacağını isə zaman göstərəcək.\n12 Sentyabr 2019 10:26 - XƏBƏRLƏR


“Naxçıvan” Universiteti - 20 Yanvar faciəsi-tariximizin qanlı səhifəsidir\n20 Yanvar faciəsi-tariximizin qanlı səhifəsidir\nBu mövzuda “Naxçıvan” Universitetində tədbir keçirilib. Tədbir iştirakçıları ilk əvvəl universitetin tədris korpusunun foyesindən 5ci mərtəbəyədək düzülmüş 20 Yanvar hadisələrini əks etdirən fotolara, qəzet və jurnallara baxmışlar.\nTədbir başlamazdan əvvəl şəhidlərin əziz xatirəsi bir dəqiqəlik sükutla yad edilmişdir.\nUniversitetin rektoru, professor İsmayıl Əliyev giriş sözü ilə açaraq bildirmişdir ki, 1990-ci ilin yanvar ayının 20-si Azərbaycan xalqının tarixinin həm faciəli, həm də qəhrəmanlıq səhifəsidir. Həmin gün ən müasir silahlarla silahlanmış Sovet Ordusu dəstələri Azərbaycanın paytaxtı Bakı şəhərinə girmiş, xalqın azadlıq mübarizəsinin qarşısını almaq üçün qanlı cinayət hadisəsi törətmişlər. Lakin xalq öz azadlıq mübarizəsindən geri dönmədi.\nBu dövrdə hamı susduğu halda faciəyə ilk dəfə münasibətini xalqımızın ümummilli lideri Heydər Əliyev Azərbaycan Respublikasının Moskvadakı daimi nümayəndəliyində bildirmiş, faciə təşkilatçılarını dünya ictimaiyyəti qarşısında ittiham etmiş, bu təcavüzün Azərbaycan xalqına qarşı ən böyük cinayət olduğunu vurğulamış və siyasi qiymət verilməsini tələb etmişdir. Rektor onu da vurğulamışdır ki, Qanlı hadisələri törədənləri bu gün tarix də, xalqımız da nifrətlə xatırlayır. Çünki həmin hadisələr təkcə Azərbaycana qarşı yox, bütün bəşəriyyətə, insanlığa qarşı yönəlmiş qanlı soyqırım siyasəti idi. Sözsüz ki sovet imperiyasının bu qanlı aksiyanı törətməkdə məqsədi xalqımızın mübarizə əzmini qırıb, onun müstəqillik arzusunu içində boğmaq idi. Amma imperiya bu qanlı aksiyanı törətməklə öz çirkin məqsədinə çata bilmədi.Xalqımız daha da mübariz oldu, heç kimdən qorxmadı və öz istəyinə nail olaraq müstəqillik qazandı. Konfransda universitetin ümumi tarix kafedrasının müəllimi İlhami Əliyevin “20 Yanvar ərəfəsində Azərbaycanda ictimi-siyasi vəziyyət”, Pedaqoji fakültənin dekanı, filalogiya üzrə fəlsəfə doktoru Nurlana Əliyevanın “20 Yanvar faciəsi bədii ədəbiyyatda”, Pedaqogika və psixologiya kafedrasının müəllimi Təranə Əliyevanın “20 Yanvar hadisələrinin psixoloji aspekti” mövzularında çıxışları dinlənilmişdir. Sonda tələbələr şəhidlərə həsr olunmuş şeirləri bədii qiraət etmiş, “20 Yanvar səhifəsi hüzn və qürur günümüzdür” adlı slayd nümayiş etdirilmişdir.